Konferencija - Srpski dani osiguranja\nKonferencija – Srpski dani osiguranja\nNaslovna » Vesti » Konferencija – Srpski dani osiguranja\nSRBIJA • U Aranđelovcu su otvoreni “Srpski dani osiguranja” prvi takav skup kod nas, čiji je organizator Udruženja osiguravača Srbije.\nPohvale za finansijske rezultate u sektoru osiguranja.\nRaspravljaćemo o najaktuelnijim pitanjima iz ove oblasti i potražiti najbolje odgovore i rešenja, izjavio je na početku skupa predsednik UO Udruženja i predsednik Izvršnog odbora kompanije Dunav osiguranje Mirko Petrović.\nOvo je prilika da se upoznamo s promenama u regulativi i nadzoru nad delatnošću osiguranja u Evropi i regionu i da se informišemo o novostima sa svetskih i evropskih finansijskih tržišta, naglasio je Petrović. Ovakvi skupovi, kako je dodao, značajni su za promociju osiguravajućih usluga i prilika da se javnost upozna s društvenom i privrednom funkcijom koju osiguranje ima.\nOtvarajući skup, guverner Narodne banke Srbije Jorgovanka Tabaković, izjavila je da je najveći izazov u ovom trenutku unapređenje regulative obaveznog osiguranja u saobraćaju. Oko najosetljivijih pitanja mora biti postignut konsenzus svih tržišnih učesnika, jer jedino tako se može doći do pune primene tog propisa, ukazala je Tabakovićeva. Kako je objasnila, regulatorni cilj delatnosti osiguranja u Srbiji, kao i njene supervizije, jeste primena direktive EU Solventnost 2. U Zakon o osiguranju koji je danas na snazi već su ugrađeni određeni elementi pravnog okvira Solventnost 2, a cilj je da do 2020. ili 2021. godine s novom regulativom u potpunosti imlemetentiramo taj pravni okvir, dodala je Jorgovanka Tabaković. Ona je posebno podržala aktivnosti Udruženja osiguravača Srbije čiji je cilj edukacija i podizanje svesti o značaju osiguranja.\nFinancijski pokazatelji u sektoru osiguranja, iako su još skromni, ipak su za pohvalu, jer svi godinama beleže stabilan rast, izjavila je guvernerka Narodne banke Srbije Jorgovanka Tabaković.\nNavela je podatke prema kojima je ukupna premija osiguranja u Srbiji za prvu polovinu ove godine iznosila 48,8 milijardi dinara ili 404 miliona eura, što je za 8,1 posto više u odnosu na isti period prethodne godine.\nOna je otvarajući konferenciju rekla i da su svi oni koji nisu ispunili stroge kriterije NBS-a o uslovima poslovanja osiguravajućih kompanija na tržištu, napustili tu delatnost. Njihova mesta, kaže, zauzela su uglavnom društva međunarodno priznatih kompanija.\nU ovom trenutku u Srbiji, kako je navela, deluje 17 društava za osiguranje, četiri za reosiguranje, a takođe postoji 86 pravnih osoba za posredovanje i zastupanje u osiguranju, kao i 94 poduzetnika, zastupnika osiguranja…\nSvi godinama unazad beleže pozitivan rast. U strukturi premije udeo neživotnih osiguranja iznosio je 77,5 posto, a udeo životnih osiguranja 22,5 posto, navela je Tabaković te objasnila da je od pojedinačnih vrsta osiguranja najveći udeo u ukupnoj premiji ostvarilo osiguranje od odgovornosti zbog upotrebe motornih vozila u visini od 32 posto.\nSlede životno osiguranje sa 22,5, imovinsko osiguranje sa 20,9 i kasko osiguranje motornih vozila sa 8,5 posto.\nKonferencija Srpski dani osiguranja okupila je oko 200 domaćih i stručnjaka iz inostranstva iz oblasti osiguranja i reosiguranja. Na skupu će biti organizovano 10 panela i dva okrugla stola na kojima će se raspravljati o Zakonu o obaveznom osiguranju u saobraćaju i osiguranju u poljoprivredi.


Saobraćajna nesreća na putu Priština-Podujevo (Foto: Gazeta Express)\nU saobraćajnoj nesreći koja se juče dogodila na putu Priština-Podujevo, poginule su dve osobe, dok je treća preminula od posledica zadobijenih povreda. U sudaru tri automobila povrede je zadobilo još osam osoba.\nU prvih devet dana nove godine na Kosovu je registrovano 118 saobraćajnih nezgoda sa četiri poginule i više od 50 povređenih osoba.\nPrema podacima policije u poslednje tri godine oko 300 ljudi je izgubilo život u saobraćajnim nesrećama.\nTokom 2021. godine u saobraćajnim nesrećama život je izgubilo 111 osoba.\nU 2020. godini, iako je bilo vreme pandemije i kretanje bilo smanjeno, život je izgubila 81 osoba.\nGodinu ranije, tokom 2019., 113 građana izgubilo je život na putevima Kosova od posledica saobraćajnih udesa.\n22.01.2022 Šta predviđaju nove mere Vlade Kosova (519)


Srpski naučnici razvijaju antigenski test i lek protiv kovida – Lepe vesti ONLINE\nCentar u Beogradu je jedan od 200 timova u svetu koji radi na pronalaženju leka protiv kovida-19.\nNaučnici sa Hemijskog fakulteta Univerziteta u Beogradu, u okviru dva projekta Specijalnog programa istraživanja kovid-19, koji finansira Fond za nauku Srbije, razvijaju rešenja koja će pomoći u borbi protiv korona virusa, saopšteno je iz Fonda za nauku nakon nedavne posete istraživačkim timovimna i laboratorijama u kojima se sprovode istraživanja.\nKako navode, projekat CAPSIDO, pod vođstvom dopisne članice SANU i profesorke na Hemijskom fakultetu u Beogradu Tanje Ćirković Veličković, razvija pouzdaniji i brži antigenski test za detekciju kovida-19, a projekat SMART Repurposing, koji vodi akademik i profesor na Hemijskom fakultetu u Beogradu Radomir Saičić, radi na pronalaženju leka protiv kovida-19.\nCentar je najpre krenuo u istraživanje jedinjenja koja u ljudima mogu da blokiraju enzime i proteine koji su potrebni za duplikaciju koronavirusa, kako bi zatim mogao da pređe na njihovo kompjutersko modelovanje i simulaciju, kao i pronalaženje kandidata za lek\nKada je reč o projektu CAPSIDO, njegovi istraživači razvijaju test koji će biti osetljiv na veoma niske koncentracije koronavirusa kod obolelih.\nCilj je da se razviju antigenski testovi koji će, za razliku od PCR testova, otkrivati proteine koronavirusa, čak i kada je on prisutan u veoma u jako niskoj koncentraciji.\nZa potrebe ovog projekta, kupljena je i kapitalna oprema kakva ne postoji u zemlji niti u regionu a reč je o mašini spektrometar visoke rezolucije, instrumentu vrhunskih performansi koji pruža veliku količinu informacija po analiziranom uzorku.\nV.d. direktora Fonda za nauku Milica Đurić Jovičić je prilikom posete laboratorijama istakla značaj ovih projekata i celokupnog programa.\n– Veoma je važno da oprema koja se nabavlja bude na raspolaganju celoj naučnoj zajednici. Jasno je da to predstavlja dodatan organizacioni zadatak za instituciju, kao i odgovornost, ali takođe doprinosi naučnoj saradnji i efikasnijem korišćenju resursa“, navela je ona.


Odbornici usvojili Program otuđenja građevinskog zemljišta\nOdbornici Skupštine grada Zrenjanina su na današnjoj sednici, kojom je predsedavao Čedomir Janjić, usvojili Program otuđenja građevinskog zemljišta u javnoj svojini za ovu godinu. Grad Zrenjanin će, prema programu koji su prethodno prihvatili gradski većnici, na prodaju fizičkim i pravnim licima ponuditi 46 parcela.\nNajveći broj njih namenjen je za izgradnju objekata porodičnog stanovanja. Parcele se nalaze u ulicama Baranjskoj, Dragice Pravice, Nade Dimić, Igmanskoj, Stražilovskoj, Patrijarha Pavla, Dostojevskog, Kajmakčalanskoj, Opovačkoj, Železničkoj, Rade Trnića, Bagremovoj, Uroša Predića…\nPROČITAJTE JOŠ: Pratite akcijske prodaje i uštedite kupujući u prodavnicama “Ogreva”\nU Hercegovačkoj ulici biće ponuđena parcela namenjena izgradnji poslovnog prostora, a u ulici Žarka Turinskog parcela namenjena sportsko-rekreativnim sadržajima. U ulici Žarka Zrenjanina na prodaju će biti ponuđena parcela namenjena višeporodičnom stanovanju.\nDanašnjom odlukom stvorena je mogućnost raspisivanja novog konkursa za otuđenje građevinskog zemljišta, a moguće je da će tokom godine doći i do proširenja ponude gradskog građevinskog zemljišta.\nZamenik gradonačelnika Zrenjanina Saša Santovac je rekao da se usvajanjem Programa otuđenja gradskog građevinskog zemljišta ispunjava obaveza Gradske uprave da tu proceduru obavi do 30. marta.\n– Na osnovu uvida u raspoložive parcele ponudili smo ih brojnim zainteresovanim investitorima. Veća su i sredstva u budžetu za infrastrukturno opremanje tih lokacija – objasnio je Santovac.\nTagoviČedomir Janjić građevinsko zemljište Saša Santovac Skupština grada Zrenjanina\n23/02/2021 у 08:08\nВратите возове Петровграду!\nKomunalna milicija objavila šta će posebno kontrolisati u Zrenjaninu\nŠkolica šaha u Aradcu kod dece razvija koncentraciju (Foto)


Home Vijesti MMF: Moguća pomoć za BiH od 165 miliona eura u drugoj polovini...\nAndrew Jewell, rezidentni predstavnik Međunarodnog monetarnog fonda (MMF) u Bosni i Hercegovini, izjavio je kako ova međunarodna finansijska institucija radi na tome da Bosni i Hercegovini bude doznačeno oko 165 miliona eura kako bi finansirala potrošnju za zdravstveni sektor i stabilizaciju ekonomije.\n– MMF želi da u ovim teškim vremenima izrazi svoju solidarnost s narodom Bosne i Hercegovine. Mi radimo onoliko brzo koliko je to moguće da pružimo pomoć u okviru Instrumenta za brzo finansiranje (RFI). Trenutno, očekujemo da ćemo u drugoj polovini aprila doznačiti oko 165 miliona eura kako bi pomogli vlastima da povećaju potrošnju za zdravstvo i finansiraju mjere za stabilizaciju ekonomije. Postoji i mogućnost da konačna doznaka bude veća od 165 miliona eura ukoliko Izvršni odbor MMF-a odluči da poveća limit za pozajmljivanje u okviru RFI – rekao je Jewell.\n– Valutni odbor je dobro služio Bosni i Hercegovini više od dvije decenije, doprinoseći niskoj stopi inflacije, finansijskoj stabilnosti i povjerenju u valutu. Svaki pokušaj da se devizne rezerve Centralne banke koriste u fiskalne svrhe bi narušio valutni odbor, predstavljao bi prijetnju po finansijsku stabilnost i rizik za nastanak značajnih inflatornih kretanja. Drugim riječima, to znači da bi, pored ekonomske i humanitarne krize sa kojima se BiH sada suočava, imali i finansijsku krizu i krizu valute – rekao je predstavnik MMF-a i dodao:


Iako još studira glumu na Fakultetu dramskih umetnosti u klasi Dragana Petrovića Peleta, Mina je uveliko osvojila srca gledalaca u serijama "Dug moru", "Žigosani u reketu", "Koreni" i "Ubice mog oca".\nUz to, Aničina naslednica igra u "Zvezdara teatru" i bavi se sinhronizacijom animiranih i igranih filmova na srpski jezik.\nNa pitanje da li joj pomaže ili odmaže to što je ćerka poznate glumice, jednom prilikom je iskreno odgovorila:\n- Ne znam da li je lakše ili teže tako, jer samo znam za ovu poziciju. Ne znam kakva bi bila situacija da to nije slučaj.\nMina je tada istakla da je često morala više da se dokazuje zbog poznate majke.\nMina je pre mesec dana napunila 25 godina, a otac joj je Miodrag Mića Sovtić, kog nikada ne viđamo u javnosti.\n"VELJKO JE PRODAO OKO 50 PASA" Meštani Titela otkrili sve detalje o Ražnatoviću i njegovoj ženi! Evo kako se ponašaju prema susedima i kako je on uticao na mlade


Stigla zvanična dozvola za održavanje Nišvila\n23.07.2021 | Život\nInternacionalni Nišville Jazz Festival, najposećeniji džez festival jugoistočne Evrope ove godine održaće se od 6. do 15. avgusta na platou Niške tvrđave. Glavni festivalski program biće održan od 12. do 15. avgusta a za deset dana trajanja festivala učestvovaće više od 800 izvođača.\nProcena organizatora Nišvila da održavanje džez festivala ove godine nije upitno bez obzira na pandemiju, sada je i potvrđena jer je stigla zvanična dozvola za održavanje iz republičkog Kriznog štaba.\nPored bogatog muzičkog programa na više stejdževa u Tvrđavi, na Trgu kralja Milana, Amfiteatru keja na Nišavi, Nišvil posetiocima nudi i kvalitetan internacionalni program u okviru Nišvil jazz teatarskogf festivala.\nNa Nišvil mogu ući samo ljudi sa potvrdom o vakcinaciji, negativnim testom na prisustvo korona virusa ili zelenim sertifikatom što će se proveravati na ulazu.


Guess za leto 2016. - Domino Magazin\nNaslovna Stil Guess za leto 2016.\nGuess za leto 2016.\nAmerički modni brend GUESS predstavlja atraktivnu letnju reklamnu kampanju za 2016. godinu koja na jednom mestu okuplja zanosne modele – Emmu Stern, Miu Kang, Tinu Lozovskaia, Olgu Caro, Paula Roemera i Christiana Hogue koji podižu temperaturu u sunčanom Malibu, noseći najtraženije ready-to-wear i modne detalje ove sezone.\nKampanja, koju je režirao Paul Marciano, glavni kreativni director za Guess, a slikao poznati modni fotograf, Rayan Ayash, prikazuje niz atraktivnih fotografija snimljenih sa Guess modelima na plažama koje oduzimaju dah. Jaki zraci sunca savršeno se reflektuju o razbarušene frizure i besprekorno bronzanu kožu GUESS devojaka, omogućavajući prirodnom svetlu da istakne njihovu neverovatnu lepotu.\nŽenskom letnjom kolekcijom dominiraju lagane siulete, uključujući haljine, košulje na dugmiće, majce i odsečene teksas šorceve. Kombinezoni sa zlatim dugmićima, haljine sa čistom heklanom konstrukcijom, maxi sa laganim prorezima sa strane, majce sa presovanim rukavima I otvorenim ramenima nesumnjivo daje smelu notu vašem ansamblu.\nUklapanjem dvodelnih crno-belih korseta sa floralnim motivima i suknjama, Guess pruža moderan pristup vašoj letnjoj garderobi. Na pravi GUESS način denim se vraća ove sezone u skinny krojevima, ali i u formi kombinezona, majica i generalno u različitim pranjima i materijalima sa prišivenim cvećem i jako iscepanim detaljima. Ženski izbor tašni nudi široku selekciju stilova raznih oblika i veličina koje sa lakoćom ukrašavaju bilo koji letnji outfit.\nfarmerke proleće 2016\nhaljine leto 2016\nhaljine proleće 2016\nmajice proleće 2016\npantalone proleće 2016\nsuknje proleće 2016\ntašne proleće 2016\nPrethodni članakIzdajnik po našem ukusu\nSledeći članakMobilni ne izazivaju rak mozga


A. J. 03.04.2021\nSTANJE NA CESTAMA Zbog radova otežan saobraćaj na nekoliko dionica\nUpozorava se na pretežno mokar ili vlažan kolovoz\nU toku su radovi u tunelu Crnaja na dionici Konjic-Jablanica, gdje se tokom dana saobraća naizmjenično, jednom trakom, uz regulaciju semaforima, dok se u noćnim satima (23-04:30 sati) saobraćaj kroz tunel obustavlja, navode iz BIHAMK-a.\n- Od ostalih puteva sa aktuelnim radovima izdvajamo puteve: Široki Brijeg-Mostar (obilaznica oko Širokog Brijega), Stolac-Hutovo (mjesto Cerovica), Posušje-Tomislavgrad (naselje Čitluk) i Banovići-Ribnica (na izlazu iz Banovića). Zbog brojnih odrona i opasnosti od klizišta na magistralnom putu Brod na Drini-GP Hum/Šćepan Polje putnička vozila saobraćaju otežano, dok je za teretna vozila obustavljen saobraćaj - navode iz BIHAMK-a.\nNapominju da pretežno mokar ili vlažan kolovoz, kao i povećana opasnost od odrona, karakterišu ovoga jutra saobraćajnu situaciju u većem djelu naše zemlje.\nU toku su radovi u tunelu Crnaja, saobraćaj se odvija jednom trakom


Vojska čisti zavejane puteve – Nadlanu.com\nVojska čisti zavejane puteve\nObjavljeno 18. jan 2012. / 15:24:00\nNOVA VAROSS, 18. januara 2012. (Beta) – Komandant Druge brigade Kopnene vojske, general Dušan Stojanović izjavio je u sredu da je uz pomoć inženjerijskih jedinica očišćeno 40 kilometara zavejanih puteva u Novoj Varoši i naveo da je na Pešteru kod Sjenice angažovano pet mašina koje su očistile 140 kilometara puteva.\nStojanović je u Novoj Varoši razgovarao sa predstavnicima lokalne samouprave i upoznao se sa aktivnostima preduzetim na raščišćavanju zavejanih puteva u toj opštini.\n“Nakon proglašenja vanredne situacije u opštini Nova Varoš, Druga brigada Kopnene vojske, čija je komanda smeštena u Kraljevu, angažovala je dve inženjerijske mašine sa pratećim ljudstvom kao ispomoć na raščišćavanju smetova u Novoj Varoši i okolnim mestima. Do danas je pročišćeno oko 40 kilometara puteva i radovi će se nastaviti dokle god to bude potrebno, kako bi se pomoglo narodu na ovom području”, rekao je Stojanović.\nPored Nove Varoši, pripadnici Druge brigade Kopnene vojske bili su medju prvima koji su pritekli u pomoć meštanima Sjenice, a na Pešteru je angažovano pet mašina koje su od snežnih nanosa očistile 140 kilometara puteva, naveo je Stojanović.


Sporazum Srbijagasa i Gasproma: Tri scenarija za Banatski dvor\nGeneralni direktor "Srbijagasa" Dusan Bajatović i rukovodilac Departmana PAO "Gasprom" Oleg Aksjutin potpisali su danas Sporazum o naučno-tehničkoj saradnji, koji podrazumeva i zajedničko angažovanje na proširenju skladišta gasa Banatski dvor.\nZa proširenje kapaciteta Banatskog dvora razmatraju se, kako je rečeno novinarima, tri varijante, o kojima će u naredne dve nedelje razgovarati stručnjaci.\nBajatović je objasnio da kad druga faza Banatskog dvora bude završena, to bi moglo da bude skladište od milijardu kubika gasa.\nOn je precizirao da to skladište trenutno ima kapacitet od 450 MILIONA kubika.\n„Ukupne investicije u Banatski dvor zavise od modela koji se odabere. Ako je onaj koji predviđa kapacitet od milijardu kubika i rezervnim kompresorom, to je onda investicija reda veličine od oko 70 miliona evra”, rekao je Bajatović ističući da je reč o projektnom finansiranju.\nUpitan ko će doneti odluku o modelu, Bajatović je rekao akcionari, ali da mora da se saglasi Vlada Srbije.\n“Gde god se donosi odluka o povećanju vrednosti, o udelu Srbijagasa, moramo da tražimo dozvolu vlade”, rekao je on.\nAksjutin je objasnio da su stručnjaci Gasproma pripremili tri scenarija, a da se oni razlikuju u količini i kapacitetu skladišta, ali i dnevnim maksimalnim količinama.\n“Nakon detaljnog razmatranja svakog od ta tri scenarija biće poznato i više detalja”, rekao je on dodajući da rok za početak radova i njihova dinamika takođe zavise od od modela koji na kraju bude izabran.\nAksjutin je rekao i da se razmatra i kapacitet do dve milijarde kubika u Banatskom dvoru, a koliko tačno, i na to će pitanje, kako je rekao, odgovoriti studije stručnjaka.\nBajatović je dodao da se nada da će to biti uspešan posao, jer kako je primetio, pretpostavke za to postoje, a dokaz je pre svega iskustvo u zajedničkom radu Srbijagasa i Gasproma.\n“Gasprom kao najveća kompanija u ovoj oblasti ostaje strateški partner Srbijagasa i ne postoji nijedan razlog da to menjamo. Mi ćemo saradnju unapređivati, da nam budu dostupna znanja Gasproma koja mi nemamo, uključujući i najnovije tehnologije. Naši eksperti tehnički pre svega ali i finansijski eksperti će imati priliku da imaju uvid u to kako Gasprom radi i kako se razvija”, rekao je Bajatović ističući da su standardi Gasproma i iznad zahteva EU.\nBajatović je dodao da trenutno nema potrebe za drugim skladištem gasa u Srbiji.\n“Potrebe u komercijalnom smislu nema ako je skladište orijentisano na Srbiju.\nAko je regionalno orijentisano, za potrebe Bugarske, Rumunije, BiH, mi ćemo razmatrati i drugo skladište. Naša je ideja da sve radimo u strateškoj saradnji sa Gaspromom, što ne isključuje saradnju i sa drugim kompanije”, rekao je Bajatović.\nOn je još rekao da je današnji sporazum o saradnji dve kompanije potpisan na osnovu prethodno potpisanog memoranduma o razumevanju.\n“U okviru ovog zajedničkog posla mi ćemo se baviti i pitanjima perspektive i razvoja, pitanja su vezana za razvoj podzemog skladišta i transporta gasa, korišćenjem gasa kao goriva i korišćenja prirodnog gasa i niz drugih pitanja koji ulaze u sferu interesovanja obeju naših kompanija”, zaključio je Bajatović.


RTCG - Radio Televizija Crne Gore - Nacionalni javni servis :: Turizam i ekologija :: Forbes: Crna Gora savršena skrivena destinacija\n25. 11. 2020. 14:38 >> 14:38 1\nJedan od najuticajnijih i najprestižnijih svjetskih magazina „Forbes“ objavio je listu savršenih „skrivenih“ evropskih destinacija za putovanja, na kojoj se našla i Crna Gora, kao jedna od pet idealnih zemalja za one koji traže jedinstveno iskustvo.\nOvih pet zemalja, kako opisuje “Forbes”, obiluju prelijepim prirodnim karakteristikama i fascinantnom istorijom.\nU objavljenom članku „Pet evropskih zemalja koje su savršene za putnike koji vole skrivene destinacije” Crna Gora, Srbija, Moldavija, Letonija i Slovačka istaknute su kao “podcijenjene evropske zemlje“ koje treba posjetiti onda kada putovanja budu moguća.\nBivša republika Jugoslavije, Crna Gora je 2006. godine raskinula uniju sa susjednom Srbijom da bi postala samostalna nezavisna država. Iako mala, prekrasni prirodni pejzaž zemlje čini je idealnom destinacijom za putnike koji traže skrivene dragulje u regionu Balkana.\nKao mjesta koja su nezaobilazna prilikom posjete Crnoj Gori, “Forbes” ističe Boku Kotorsku, ali i sjever Crne Gore, naročito Nacionalni park Durmitor.\nBoka Kotorska, mjesto UNESCO-ve svjetske baštine, počiva na rubu Jadranskog mora, nudeći spektakularni niz istorijskih građevina uokvirenih visokim i snažnim zidinama.\n"Nakon istraživanja istorijskog primorskog regiona Crne Gore, obavezno se uputite na sjever do netaknutog nacionalnog parka Durmitor, gdje posjetioci mogu da šetaju duž Dinarskih Alpa", piše u članku.\nCrnogorski turizam Forbes\nSektoru turizma potrebne još snažnije mjere podrške\nRegionalni turizam treba tretirati kao domaći\nVišemilionski gubici zbog zastoja avio saobraćaja\n06. 12. 2020. 1\nTurizam zaslužuje poseban resor u vladi\n02. 12. 2020. 2


UST: Svaki relevantni činilac imao je priliku da se izjasni o amandmanima\nVesti Autor:Beta06. jun. 202113:533 komentara\nUdruženje sudija i tužilaca (UST) saopštilo je da je od momenta usvajanja postojećeg Ustava Srbije pokrenuta debata o tome u kojoj meri ustavna rešenja garantuju nezavisnost pravosuđa, odnosno da li ustavna rešenja onemogućavaju pritisak zakonodavne i izvršne vlasti na rad pravosuđa.\n„Kritike postojećih rešenja i preporuke evropskih institucija da se osnaži pravosuđe dobile su jasnu formu, naročito od momenta otvaranja Poglavlja 23 u 2016. godini“, naveli su iz UST u saopštenju.\nKako su ukazali, Srbija je u skladu sa navedenim donela akcioni plan za poglavlje i izmenu Ustava Srbije uvrstila u Nacionalne strategije reforme pravosuđa.\n„Javna rasprava o izmenama Ustava Republike Srbije u oblasti pravosuđa je otpočela u 2017. godini i rezultirala je amandmanima koji su dobili ‘zeleno svetlo’ Venecijanske komisije. Bez obzira na napred navedeno, polemika se nastavila do današnjeg dana, dodatno osnažena slanjem predloga za izmenu Ustava u Narodnu skupštinu i sledstvenim javnim slušanjima“, naveli su iz udruženja.\nPrema njihovim rečima, svaki relevantan činilac u oblasti pravosuđa – od državnih institucija, preko strukovnih udruženja i nevladinih organizacija, do zainteresovanih pojedinaca, imao je priliku i rekao je sve što je imao na temu amandmana, što tokom javnih rasprava, što u pismenim primedbama.\n„Pozivi dela strukovnih udruženja i nevladinih organizacija da se zastane sa izmenom Ustava, da se ne menja Ustav ili da se ponovo otvori javna rasprava, UST vidi kao ogoljenu opstrukciju i obesmišljavanje godina koje su utrošene na izradu amandmana koji bi svojim kvalitetom zadovoljili evropske standarde“, naveli su u saopštenju.\nUST je pozvao da se napravi „jasna distinkcija interesa Srbije i svih njenih građana“ u odnosu na interese nevladinih organizacija i njihovih donatora, te da se bez odlaganja nastavi sa izmenom Ustava u oblasti pravosudja i dozvoli gradjanima da daju poslednju reč na referendumu.\npromena Ustavaudruženje sudija i tužilacaUstav Srbije


ZAA u Nišu 27. novembra – Spremite se za mnogo dobre energije i ponesite cipele za ples! | MediaPress\nZAA u Nišu 27. novembra – Spremite se za mnogo dobre energije i ponesite cipele za ples!\nPosle veoma aktivnog leta i dinamične festivalske turneje u zemlji i regionu, ZAA će održati dugo očekivane koncerte u Novom Sadu, Beogradu i Nišu, 20. 21. i 27. novembra, čime će zaokružiti promociju aktulenog albuma „What About“.\nJesenje aktivnosti će se nastaviti snimanjem spota za pesmu „Unconditional Love“, čija je MTV premijera predviđena za sredinu novembra, kao i radom na novim pesmama.\nAutor: V. Radojković\nTag:grad Nisklub „Feedback“ Nispromocija albuma „What About“ZAAZAA u Nišu 27. novembra\nMarjanović doneo pobedu Radničkom\nHitno otkloniti tri stvari opasne po život dece i građana u niškoj Tvrđavi


PRIJAVI SE - Kreiraj igricu u Madridu - Dnevnik Juga\nPočetna / DOGAĐAJI / PRIJAVI SE – Kreiraj igricu u Madridu\nPRIJAVI SE – Kreiraj igricu u Madridu\nIna Dendić 03/07/2019\tDOGAĐAJI, DRUŠTVO, Leskovac, Niš, Vranje Ostavi komentar\nŠpanska organizacija DeAmicitia u okviru omladinske razmene raspisuje konkurs za četiri učesnika koji će tokom 10 dana imati priliku da svoju kreativnost pokažu u kreiranju najizazovnijeg Escape room-a.\nUkoliko ste nekad posetili takvu igru i uspeli da pobegnete na vreme, sigurno će vam biti još zanimljivije da jedan takav izazov kreirate zajedno sa vršnjacima iz pet evropskih zemalja. Zamislite samo da na raspologanju imate kuću i sav potreban materijal da na planinskim obroncima Madrida kreirate najizazovniju misteriju gde će se u budućnosti neko baš namučiti da izađe na vreme!\n“RUN IF YOU CAN“ je omladinska razmena koju organizuje španska organizacija DeAmicitia koja se već dugi niz godina bavi organizacijom volonterskih kampova i omladinskih razmena! Jezik koji će se koristiti tokom razmene je engleski. Omladinska razmena se održava u Španiji, na 90km od Madrida u mestu Gargantilja de Lozoja u periodu od 22. avgusta do 02. septembra 2019. godine (uključujući i dolazni i odlazni dan) a uzrast učesnika koji mogu da se prijave i učestvuju je od 18 do 30 godina. Rok za slanje prijava je nedelja, 07. jul u 23:59 časova. Omladinska razmena „Run if you can “, kao i svi omladinski programi Evropske komisije, podrazumeva plaćene troškove smeštaja, ishrane i aktivnosti samog programa, dok učesnici plaćaju troškove puta za koje imaju pravo na povraćaj u iznosu do 360 eura. (Molimo vas da ne kupujete karte dok ne dobijete konačnu potvrdu da ste izabrani za učešće na razmeni).\nZa učešće preko Mladih istraživača Srbije potrebno je uplatiti i participaciju od 7.200 dinara (nakon što budete selektovani poslaćemo vam detalje računa). Nakon povratka sa omladinske razmene i nakon što učesnici popune evaluacioni formular izvršićemo povraćaj u iznosu od 2000,00 dinara. Uzmite u obzir da sami plaćate povratnu kartu za put na razmenu, i da će vam novac biti vraćen kada, po povratku u Srbiju, pošaljete/donesete originale karata nama, a mi da ih pošaljemo organizatorima u Španiji. To može potrajati i nekoliko meseci. Pročitajte pažljivo Opšte uslove prijavljivanja koji su sastavni deo prijave i možete ih pogledati ovde. Ako budete selektovani, biće potrebno da te uslove i potpišete, odnosno. Ukoliko ste iz Beograda, u našoj kancelariji u Bulevaru umetnosti 27 na Novom Beogradu, ukoliko ne, dokumentaciju ćemo razmeniti poštom – navode iz organizacije.\nPrijavni formular se popunjava na engleskom jeziku do nedelje, 07. jula u 23:59 časova.\nTagoviEscape room igra Kreiranje igre\nPrethodni SVE NAS JE MANJE: Svake godine u Srbiji nestanu po jedno Lebane, Bojnik i Medveđa\nSledeći Leskovčanin uhapšen sa 2,5 kg marihuane


Pandemija iz minuta u minut: Prvi smrtni slučaj u Crnoj Gori /video, foto/ - Sputnjik Srbija\n23:40 22.03.2020 Preuzmite kraći link\nDo sada se oporavilo 94.793 zaraženih od ove bolesti, uglavnom u Kini.\nVirus Kovid-19 izaziva srednje i slabije simptome kod većine ljudi, a ozbiljni simptomi su mnogo češći u starijoj populaciji i kod onih koji već imaju zdravstvene probleme.\nPrvi smrtni slučaj u Crnoj Gori\nDirektor Kliničkog centra Crne Gore (KCCG) dr Jevto Eraković izjavio je večeras da je u Crnoj Gori registrovan prvi smrtni slučaj od koronavirusa i da je reč o 65-godišnjem muškarcu Z.P. koji je sinoć posle ponoći primljen u Klinički centar sa hroničnim oboljenjem pluća, navodi se u zajedničkom saopštenju KCCG i Instituta za javno zdravlje (IJZ).\n"Uzorak brisa je uzet nakon dolaska pacijenta u Klinički centar, a analize su potvrdile da je pacijent imao KOVID-19. Ovaj građanin je u prvoj polovini ovog mjeseca boravio u Srbiji", navodi se u saopštenju.\nGradonačelnik Njujorka Bil de Blasio izjavio je da planira da potpuno izoluje taj veliki grad, kako bi sprečio širenje novog koronavirusa.\nDirektor BIA i bivši gradonačelnik Kruševca Bratislav Gašić izjavio je, posle sastanka sa članovima Štaba za vanredne situacije u tom gradu, da sutra u Kruševac stiže specijalizovani uređaj za proizvodnju natrijum hipohlorita, koji će moći da obezbedi dovoljno dezinfekcionih sredstava za sve ulice i bolnice u više gradova u Srbiji, od Kragujevca do Pirota, Vranja, Sjenice, Užica...\nCrnogorsko Nacionalno koordinaciono telo (NKT) za zarazne bolesti donelo je večeras odluku kojom je, radi sprečavanja unošenja i širenja infekcije novog koronavirusa, donelo meru da se verski obredi u verskim objektima obavljaju bez prisustva građana.\nVlada Crne Gore saopštila je da je ta odluka doneta na osnovu izveštaja nadležnih službi bezbednosti prema kojem je samo tokom današnjeg dana širom Crne Gore oko 1.350 lica prisustvovalo verskim obredima, kao i procene epidemiologa da ti skupovi predstavljaju u ovom trenutku najveći epidemiološki rizik, prenose podgoričke Vijesti.\nNa Kosovu su prijavljena dva nova slučaja koronavirusa, čime je broj zaraženih dostigao 33.\nI večeras u Srbiji gromki aplauz za lekare, medicinsko osoblje i sve koji rade u ovim teškim uslovima.\nNovi koronavirus je potvrđen kod još 5 osoba, saopšteno je iz Instituta za javno zdravlje Crne Gore.\n''Upravo je završena analiza 10 uzoraka. U radu je još 8. Novi korona virus je potvrđen kod pet osoba, a sve su povezane s postojećim slučajevima'', navedeno je iz IJZ.\nPodsetimo, u Crnoj Gori sada ima ukupno 21 inficirani sa novim koronavirusom, dok se pod zdravstveno-sanitarnim nadzorom u Crnoj Gori nalazi 5.565 osoba.\nIz Instituta za javno zdravlje su poručili da pomno prate razvoj epidemiološke situacije o čemu će redovno obaveštavati javnost.\nU Republici Srpskoj registrovan je 31 novi slučaj koronavirusa, čime je broj zaraženoh povećan na 90, izjavio je večeras ministar zdravlja i socijalne zaštite Republike Srpske Alen Šeranić.\nU poslednja 24 sata u Italiji je od novog koronavirusa umrla 651 osoba, čime je broj žrtava porastao na 5.476, saopštili su večeras italijanski zvaničnici.\nPrema dogovoru postignutom na današnjem video sastanku kancelarke Angele Merkel i premijera svih 16 pokrajina planirana je zabrana okupljanja za više od dve osobe, uz izuzetak za porodice, kao i osobe koje žive u istom domaćinstvu.\nTurkiš erlajns obustavio sve letove do 27. marta\nU Severnoj Makedoniji je zabeležen prvi smrtni slučaj od koronavirusa, a u pitanju je 57-godišnja žena iz Kumanova, saopštio je ministar zdravlja Venko Filipče,\nU Švajcarskoj je za poslednje 24 časa zabeleženo 900 novih slučajeva koronavirusa, čime je ukupan broj zaraženih dostigao 7.014, saopštilo je ministarstvo zdravlja.\nFOTO: Centar Beograda - prazan\nRusija obustavlja sav putnički vazdušni saobraćaj\nRusija će od 23. marta obustaviti sav putnički vazdušni saobraćaj sa drugim zemljama, izuzev letova iz Moskve do glavnih ili velikih gradova i čartera za evakuaciju građana u njihove države, saopštila je Savezna agencija za vazdušni saobraćaj (Rosavijacija).\nKina poslala dva aviona pomoći Češkoj\nPrvi slučaj koronavirusa u Rasinskom okrugu\nIz Zavoda za Javno zdravlje u Kruševcu RTS-u je potvrđeno da su dva pacijenta iz tog grada inficirana koronavirusom. To su prvi slučajevi Kovida-19 u Rasinskom okrugu.\nPredstavnici medija čekaju legitimacije ispred Vlade Srbije\nPredstavnici medija čekaju ispred Vlade Republike Srbije novinarske legitimacije za rad i nakon 17 časova kada počinje policijski čas.\nŠpanija uvodi robote u borbu protiv koronavirusa\nRusija od 23. marta ograničava avio-saobraćaj sa Turskom i Japanom zbog širenja epidemije koronavirusa. Izuzetak će biti redovni letovi na relaciji Moskva-Istanbul i Moskva-Tokio, kao i čarter-letovi za evakuaciju ruskih državljana iz tih zemalja.\nSrpska premijerka se sastala sa kineksim stručnjacima koji su sinoć dođli u Srbiju\nŠpanija bi mogla da produži za 15 dana režim povećane pripravnosti\nŠpanski mediji javljaju da je premijer Pedro Sančez predložio da se produži režim povećane pripravnosti na onlajn sednici vlade.\nŠpanija je na drugom mestu u Evropi posle Italije po broju zaraženih novim koronavirusom. Španske vlasti su 14. marta uvele režim povećane pripravnosti, ograničavajući kretanje ljudi na 15 dana.\nDrugi avion sa kineskom opremom sleteo u Beograd\nU Beograd je oko 11.15 sleteo drugi avion Er Srbije, A-320, iz Šangaja sa kineskom medicinskom pomoći za Srbiju.\nCrkva i vernici poštuju mere Vlade Srbije: Fotografija liturgije u crkvi usled pandemije koronavirusa\nNBS: Dinar stabilan, dovoljno deviznih rezervi\nDinar će i dalje biti stabilan, promena ne samo da nema već Narodna banka Srbije gotovo da nije ni morala da interveniše, rekla je danas guvernerka NBS Jorgovanka Tabaković.\nDruga žrtva koronavirusa u Srbiji: Preminula starica (92)\nNema novoobolelih od korona virusa u Republici Srpskoj\nPrvi smrtni slučaj od korona virusa u Rumuniji\nGrađanima starijim od 65 godina jutros je omogućena kupovina namirnica i drugih potrepština u periodu od 4 do 7 sati.\nCrna Gora: Nova dva slučaja, ukupno 16 zaraženih koronavirusom\nKina: 46 novih slučajeva koronavirusa, uglavnom uvezeni\nMoskovski metro neće prekidati rad\nMoskovski metro neće prekidati rad zbog koronavirusa, saopštio je gradonačelnik glavnog grada Rusije Sergej Sobjanjin.\n„Metro je tehnološki uređen tako da vozovi moraju stalno da saobraćaju, pumpaju vazduh tako da sve mreže budu u dobrom stanju. Ako zaustavimo metro, pola godine ćemo obnavljati njegov rad. Zbog toga će metro raditi u svakoj situaciji“, istakao je gradonačelnik za televiziju „Rusija 1“.\nPreminuo bivši predsednik Reala Sans\nNekadašnji predsednik Real Madrida Lorenco Sans preminuo je u 76. godini od posledica zaraze koronavirusom, prenela je Marka.\nSrbija: Još 17 novoobolelih, ukupno 188\nzaraza, svet, koronavirus


Putin: Proveriti istinitost o probi hidrogenske bombe - 06.01.2016, Sputnik Srbija\nRuski predsednik Vladimir Putin naložio je da se detaljno izuče svi podaci kako bi se utvrdilo da li je istinita informacija o testiranju hidrogenske bombe koju... 06.01.2016, Sputnik Srbija\nSeverna Koreja ima pravo da se brani od zločinačke Amerike.\nvesti, vladimir putin, dmitrij peskov\n12:51 06.01.2016 (Osveženo: 12:58 06.01.2016)\nRuski predsednik Vladimir Putin naložio je da se detaljno izuče svi podaci kako bi se utvrdilo da li je istinita informacija o testiranju hidrogenske bombe koju je Severna Koreja saopštila.\n6 Januar 2016, 11:53\nIstovremeno, Kremlj je izrazio veliku zabrinutost zbog saopštenja Severne Koreje da je uspešno ispitala hidrogensku bombu.\n„Veoma smo zabrinuti zbog probe atomske bombe“, rekao je on.\nPeskov je dodao da je ruski predsednik Vladimir Putin naložio da detaljno budu izučene sve informacije, kao i da budu protumačeni svi seizmološki podaci kako bi se utvrdilo da li je istinita informacija koju je Severna Koreja saopštila.\n6 Januar 2016, 15:011


PROPISI.com | POMOĆ NEDOVOLJNO RAZVIJENIM OPŠTINAMA\nPOMOĆ NEDOVOLJNO RAZVIJENIM OPŠTINAMA\nBespovratna pomoć nedovoljno razvijenim opštinama\nKabinet ministra bez portfelja zaduženog za razvoj nedovoljno razvijenih opština Novice Tončeva saopštio je danas da je u maju ove godine ukupno 41 nedovoljno razvijena opština u Srbiji dobila bespovratnu pomoć od 320 miliona dinara.\nPomoć je namenjena za realizaciju brojnih projekata važnih za unapređenje uslova života u tim lokalnim sredinama.\nTončev i njegovi saradnici konstantno su na terenu, pri čemu su obišli sve opštine iz kategorije nedovoljno razvijenih, a neke od njih i više puta.\nU narednom periodu ministar i njegovi saradnici posetiće sve lokalne samouprave koje su dobile bespovratna sredstva za izradu projektno-tehničke dokumentacije (Program 1) u iznosu od 70 miliona dinara, i za realizaciju 38 infrastrukturnih projekata (Program 2), u iznosu od približno 250 miliona dinara, i tom prilikom proveriti kako teku radovi na realizaciji odobrenih i finansiranih projekata.\nPredsednici opština Petrovac na Mlavi, Kuršumlija i Opovo iskazali su zadovoljstvo saradnjom sa Kabinetom ministra, koji im je omogućio kako dobijanje finansijskih sredstava, tako i savetodavnu i tehničku pomoć.


INOVA | Potpisan sporazum o poslovno-tehničkoj saradnji sa Prirodno-matematičkim fakultetom Univerziteta u Banjoj Luci\nPotpisan sporazum o poslovno-tehničkoj saradnji sa Prirodno-matematičkim fakultetom Univerziteta u Banjoj Luci\nGeoINOVA je potpisala sporazum o poslovno-tehničkoj saradnji sa Prirodno-matematičkim fakultetom Univerziteta u Banjoj Luci, kako bi se u budućem periodu ostvarila saradnja u različitim oblastima. Na sastanku je dogovoreno da fakultet bude učesnik „GeoINOVAtivne Autodesk akademije“ koju organizuje naša firma u saradnji sa partnerima iz Srbije i time dobije edukativne licence za odgovarajuće softvere, kao i adekvatnu obuku akademskog osoblja. Cilj je da se studentima omogući praktičan rad u okviru osnovnih i master studija i praksa u firmi GeoINOVA i time na što kvalitetniji način približe mogućnosti usavršavanja i rada nakon završenih studija.\nPored toga, saradnja će se ostvariti i kroz zajedničko učešće na projektima koji se finansiraju od strane Razvojnog programa Ujedinjenih nacija i drugih organizacija, u oblastima upotrebe CAD i GIS tehnologija, ekologije, urbanizma i prostornog planiranja.\nKroz razne prezentacije, radionice i treninge, studenti će imati mogućnost da se uključe u praktičan rad na projektima koje realizuje naša firma, a samim tim i priliku da postanu deo GeoINOVA tima po završetku studija.


Električni bum Volkswagena je, za njih karakteristična farsa - Auto Republika\nVolkswagen bi se veoma rado predstavio kao pionir u segmentu elektromobilnosti. Čini se da, posebno izvršni direktor nemačke grupacije Herbert Dis sanja o tome. Međutim, prema podacima koje je u javnost iznela organizacija koja se bavi promocijom ekoloških ciljeva Greenpeace, obelodanjene cifre u pogledu broja novoregistrovanih električnih automobila s oznakama Volkswagena ne daju realnu sliku o poziciji ovog, do prošle godine najvećeg svetskog proizvođača automobila.\nVW je nedavno objavio da je unapredio svoj status u vezi s ugljeničnim otiskom, a da je to postignuto tako što je kompanija uspela da uveća realizaciju baterijskih vozila. E sad, ceo problem je u tome što je kroz tu ekspanziju obuhvaćeno i na desetine hiljada baterijskih četvorotočkaša koji su registrovani na ime privrednih društava iz sastava same germanske grupacije.\nOvakav zaključak neumitno proizilazi iz obračuna koji je sačinio Greenpeace, a prema kom je VW odobrio da ukupno 20,5% od svih prodatih čisto električnih vozila, kao i njih 21,7% od svih otpremljenih plug-in hibrida na evropskom tržištu, bude registrovano bilo na distributere, ili na sam koncerno. Ukupna brojka tako „prodatih“ automobila prevazilazi cifru od 65 hiljada jedinica.\nOvakva strategija proizvođača je prema nalazima istraživanja organizacije Greenpeace ostvarila snažan uticaj na obračun prosečne flotne emisije Volkswagena, pa je tako nemački proizvođač omanuo da se uskladi s emisionim normama propisanim od strane nadležnih tela Evropske unije, za samo pola grama ugljen-dioksida po prevaljenom kilometru. Svi revizori znaju da je u situacijama kada je promet ogroman, a finansijski rezultat to jest razlika između golemih prihoda i rashoda mizerna, da je verovatno reč o „štelovanju“, pa pretpostavljamo da i nema mesta sumnji u pogledu podatakak koje objavljuje Greenpeace.\n„Zeleni“ kažu da su sračunali da je Volkswagen na ovaj način uspeo da izbegne da plati 140 miliona evra viši iznos na ime kazne, što je nesumnjivo procenjeno kao lošiji epilog po grupu, u odnosu na ovaj koji je proizašao nakon primene nemoralne strategije.\nShodno svemu iznetom, pomenuta organizacija optužuje grupaciju za šibicarenje: „Umesto što zamlaćuju javnost lažnim objavama o unapređenju svoje ekološke pozicije, Volkswagen bi što pre trebalo da obustavi svoje pogubne aktivnosti vezane za proizvodnju konvencionalnih automobila,“ reče ekspert za pitanja saobraćaja iz organizacije Greenpeace Benjamin Stefan.\nPrema očekivanju, VW je odbacio optužbe. Neki novi modeli elektromobila su lansirani tokom 2020. godine, pa je saglasno tome bilo neophodno obezbediti demo vozila za potrebe distributivne mreže. Dodatno, kompanija već ima strategiju zamene svoje flote konvencionalnih automobila, koji se povlače iz interne upotrebe a njihovi supstituti su električni četvorotočkaši.\nVW ne želi da se bavi analizom konkretnih cifara ali naglašava da odlična prodaja elektromobila nije opsena.\ntags: greenpeace ID familija vw\nprevious Shell namerava da stvori veliku mrežu punjača za električna vozila\nnext Novi Peugeot 308 debituje 18. marta


Kada bi države Zapadnog Balkana sutra postale članice Evropske unije, sve termoelektrane na ugalj preko noći bi bankrotirale. Tim rečima Janez Kopač sumira svoje najnovije istraživanje. Kopač je direktor Energetske zajednice, asocijacije Evropske unije i zemalja istočne i jugoistočne Evrope za energetski sektor.\nBosna i Hercegovina, Kosovo, Severna Makedonija, Crna Gora i Srbija već sada svake godine ulažu skoro 170 miliona evra u subvencije za proizvodnju energije iz uglja. Kada bi tih pet zemalja ušlo u EU, godišnje bi na tu sumu došlo još milijardu evra. Razlog: trgovanje emisijama, odnosno plaćanje naknada za proizvodnju otpadnih gasova u EU.\nKompanije koje zagađuju vazduh gasovima koji izazivaju efekat staklene bašte u Evropskoj uniji moraju za to da kupe prava, odnosno da plaćaju određenu sumu. Na primer, proizvodnja jedne tone ugljen-dioksida (CO2) košta 20 evra. Elektrane na ugalj na Zapadnom Balkanu su posebno prljave i štetne po zdravlje. Dakle, morala bi da se plati visoka cena da bi one i dalje funkcionisale nakon ulaska u EU.\nJanez Kopač smatra da bi bilo dobro da se već sada u zemljama Zapadnog Balkana uvede porez na emisiju štetnih gasova. Umesto 20, trebalo bi naplaćivati nekoliko evra po proizvedenoj toni, a prikupljeni novac bi onda mogao da se ulaže u obnovljive izvore energije. Kao rezultat toga, energetski sektor bi se polako pripremao za pristupanje EU.\nAli stvarnost je drugačija. U narednih nekoliko godina na Balkanu je planirana izgradnja novih elektrana na ugalj. Iza svega se krije računica: „Većina energije proizvedene na ugalj na Zapadnom Balkanu izvozi se u EU. Ta energija je u EU jeftinija od električne energije iz elektrana na ugalj u EU koje moraju da plaćaju naknade za emisiju štetnih gasova“, objašnjava Kopač.\nHidroelektrane – loše rešenje\nMasovne državne subvencije za električnu energiju proizvedenu iz uglja postoje i u EU – na primer u Njemačkoj ili Poljskoj. S druge strane, Evropska komisija već godinama poziva na proizvodnju energije iz obnovljivih izvora. Do 2020. godine, 20 odsto električne energije koja se troši u EU trebalo bi da bude biti proizvedena iz obnovljivih izvora, a do 2030. taj procenat bi trebalo da bude 32. Mnoge države-članice EU, uključujući i Nemačku, neće postići cilj za 2020. godinu.\nZemlje koje žele da se pridruže EU takođe bi trebalo da se rukovode tim ciljevima. Stoga se u jugoistočnoj Evropi promoviše izgradnja „zelenih“ elektrana. Kao rezultat toga, u Srbiji, BiH, Hrvatskoj, Severnoj Makedoniji, Albaniji i Crnoj Gori trenutno se planira i gradi više od 2.700 tzv. mini-hidroelektrana kapaciteta do 10 megavata (MW) – na žalost lokalnog stanovništva i aktivista za zaštitu životne sredine.\nDa bi se suprotstavio takvom razvoju situacije, Kalaba poziva na promene. Umesto subvencija za male hidroelektrane, trebalo bi se fokusirati na javne tendere za velike projekte izgradnje vetro i solarnih elektrana. Njih bi trebalo da sprovodi najbolji ponuđač, slično kao što je to u EU. Osnova za sve tendere mogu da budu usaglašene procene uticaja na životnu sredinu u koje bi trebalo uključiti i lokalno stanovništvo, objašnjava aktivista.\nKalaba vidi veliki potencijal u energetskoj efikasnosti zemalja jugoistočne Evrope. Postojeće elektrane bi uz pomoć modernizacije mogle da proizvode još više električne energije. Bolji distributivni sistemi i priključni uređaji mogu da pomognu u uštedi energije. Na pitanje zašto to još uvek nije implementirano, postoji nekoliko odgovora, objašnjava Igor Kalaba.\nU nekim slučajevima nedostaju znanje i resursi, na primer za implementaciju i kontrolu politika za zaštitu životne sredine. Ali uglavnom nedostaje politička volja. Da bi elektro-mreža u regionu bila efikasnija, pojedine zemlje morale bi da budu međusobno bolje povezane. To bi zahtevalo poverenje država u susedne zemlje, navodi on.\nUprkos svim problemima, ima i pozitivnih rezultata. U Severnoj Makedoniji, Srbiji i Hrvatskoj, u poslednjih nekoliko godina pojavile su se vetroelektrane. One ispunjavaju sve zahteve i zaista su održive.\nMeđutim, Igor Kalaba najveću promenu uočava u stavu lokalnog stanovništva: „Pre pet godina niko u regionu nije govorio o energetskoj tranziciji. Sada ljudi o tome govore i to je veliki korak napred“.


Odbojkaši Radničkog osvojili memorijalni turnir "Legende Radničkog" - KRAGUJEVAČKI SPORT\nBaš kao i u susretu sa ekipom Niša pre dva dana, Radnički je i protiv Požarevljana prikazao zavidan kvalitet igre i bez većih problema došao do pobede u tri seta.\nStrateg kragujevačkog tima Dragan Kobiljski rešio je da napravi par izmena u startnoj postavi u odnosu na duel sa Nišlijama, pa je tako od početka utakmice na poziciji dizača zaigrao novajlija Aleksandar Ivković, dok je na prijemu šansu dobio mladi Ognjen Vidović, izdanak odbojkaške škole Radničkog.\nEkipa Mladog radnika, pojačana dvojicom senegalskih reprezentativaca Mamadou Sejdouom i Amadou Sambom, dobro je parirala Kragujevčanima sve do same završnice prvog seta, kada je izabranicima Ivice Jevtića ponestalo koncentracije, što su Šumadinci iskoristili i sigurnom igrom došli do početne prednosti u setovima.\nPrilično dezorijentisano delovali su gosti na početku drugog seta, pa je Radnički vrlo lako došao do pet poena prednosti (10:5). Kobiljski je u ovoj deonici rešio da odmori prvog korektora Irfana Hamzagića, pa je tako šansu dobio talentovani Aleksa Matić, koji se prilično dobro snašao i pružio značajan doprinos u osvajanju još jednog seta svoje ekipe.\nUljuljkani vođstvom od 2:0 u setovima i dobrim početkom treće deonice, učenici Dragana Kobiljskog su se u jednom trenutku malo opustili i olako dozvolili gostima da istope minus od pet poena (4:9) i dođu do izjednačenja (14:14). Bila je to jasna poruka Kragujevčanima da se uozbilje, što su oni i učinili, tako da su vrlo brzo vratili rezultatsku prednost u svoje okrilje, a onda bez većih problema priveli ovaj meč kraju.\nRadnički je tako kao jedina ekipa sa dve pobede na turniru zauzeo prvo mesto u ukupnom plasmanu. Odbojkašima Niša je zahvaljujući jučerašnjoj pobedi nad Mladim radnikom (3:2) pripalo drugo mesto, dok su Požarevljani turnir završili na poslednjoj, trećoj poziciji.\nIskusni srednji bloker Radničkog Vuk Milutinović pun je pozitivnih utisaka nakon ovog turnira, koji je pokazao samo delić potencijala njegove ekipe.\n– Ovaj turnir je samo dokaz ozbiljnog rada u prethodnom delu priprema. Pokazali smo da je naša prednost u odnosu na druge ekipe to što imamo 12-13 kvalitetnih igrača, koji mogu da odigraju na visokom nivou i da zamene jedni druge, a da se to ne odrazi previše na kvalitet same igre. Na nama je da nastavimo dobro da treniramo, kako bismo što spremnije dočekali start nove sezone, u kojoj imamo ozbiljne takmičarske ambicije – ocenio je Milutinović.\nStrateg Mladog radnika Ivica Jevtić čestitao je Radničkom na pobedi i osvojenom prvom mestu na turniru, a zatim se osvrnuo na probleme svoje ekipe, koja se još uvek nalazi u fazi uigravanja.\n– Mi smo dosta promenili i podmladili ekipu u odnosu na prošlu sezonu. Od iskusnijih igrača tu su samo kapiten Mladen Bojović i libero Ivan Ilić, dok ostatak tima uglavnom čine igrači iz našeg juniorskog pogona, uz još par klinaca iz Pančeva i Velikog Gradišta. Shodno tome, plan nam je da u nastupajućoj sezoni afirmišemo te mlade momke, kako bismo kroz godinu-dve dobili jednu stabilnu ekipu koja će se boriti za vrh tabele – otkriva Jevtić.\nSve tri ekipe učenice turnira dobile su prigodne pehare za ostvaren plasman, dok je nagrada za najboljeg igrača turnira završila u rukama srednjeg blokera Radničkog Nikole Goića.\n– Drago mi je što sam upravo ja izabran za najboljeg igrača turnira. Naravno, značajan udeo u osvajanju ovog priznanja imaju i moji saigrači jer su mi oni svojim dobrim igrama omogućili da se istaknem – poručio je Goić.\nTako je stavljena tačka na još jedan u nizu memorijalnih turnira kojim Odbojkaški klub Radnički čuva uspomenu na svoje nekadašnje asove Aleksandra Gigovića i Dejana Brđovića, koji su ostavili neizbrisiv trag u istoriji odbojke na ovim prostorima.\nPrevious Odbojkaši Radničkog ubedljivi na startu memorijalnog turnira „Legende Radničkog“\nNext Drugo mesto za odbojkaše Radničkog na „Memorijalu velikana“ u Novom Sadu


Srbija će početi takmičenje na Evropskom prvenstvu u Grupi A, u Beogradu, sa selekcijama Poljske, Danske i Slovačke.\n"Sigurno da bi uspeh bio plasman na Olimpijske igre. To u nekom smislu garantuje igranje u polufinalu. Tako da jedna stvar ide sa drugom. Igranje u polufinalu bi zadovoljilo sve nas, ali mislim da nas ne bi zaustavilo. Gledali bismo da odemo, korak, dva dalje", rekao je Vučković.\nPrema njegovim rečima, reprezentacija Srbije se ne bolji nijednog protivnika.\n"Nekako bih, ipak, voleo da izbegnemo Francuze. Ako je moguće da se sa njima sretnemo što kasnije. Ako Bog da u finalu", rekao je Vučković.\nFrancuska reprezentacija je aktuelni evropski, svetski i olimpijski šampion i na EP u Srbiji dolazi kao glavni favorit za zlatnu medalju. Rukometaši Srbije igraće prvi meč 15. januara sa selekcijom Poljske.\n"Pripreme privodimo kraju. Ostaje nam da još neke sitne detalje doteramo i da se osvežimo, kako bismo Poljake dočekali što spremniji", rekao je Vučković.\nOn je dodao da je reprezentacija Srbije u prijateljskoj utakmici sa Češkom, u sredu u Beogradu, pokazala da vredi i da može da se nosi sa svim ekipama.\n"Treba ostati koncentrisan i naravno uz publiku sigurno je da se nadamo najboljem. Očekujem prvu pobedu u nedelju", rekao je Vučković.\nReprezentativac Srbije istakao je da je relativno zadovoljan svojom formom, koju je dostigao do kraja polusezone u Bundesligi.\n"Na počeku sezone bio sam povređen i zbog povrede ramena propustio sam prvih pet utakmica. Drago mi je da sam do okupljanja reprezrntacije uspeo da se oporavim i vratim u tu neku formu, u kakvoj sam bio, recimo, prošle godine", rekao je Vučković koji od 2008. godine igra u nemačkom Melsungenu.


Ekipa "Srbije za mlade" posetila Zlatar na nedelju dana : u najavi i novi projekat - OGLASNA TABLA - INFO\n8 августа, 2020 8 августа, 2020 027\nMladi predstavnici organizacije Srbija za mlade, vođeni avanturističkim duhom i entuzijazmom koji se uklapa sa prirodnom naše planine, započeli su svoje „putešestvije“ koje traje 7 dana.\nRazlog toga je realizacija projekta „Summer in Serbia 2020 (Leto u Srbiji 2020)“, gde je cilj da se mladi ljudi još više uključe u edukaciji, ekološke akcije, ali i aktivan odmor.\n„Mladima pokušavamo da pokažemo šta Srbija nudi u letnjim mesecima. Ova godina je specifična malo, pa svi ostajemo mahom u Srbiji, a to je pravi trenutak da mladi otkriju Srbiju, a konkretno planinu Zlatar i turističku ponudu. Mi smo ovde 7 dana, danas je 6. dan i obišli smo sva jezera, vidikovce na Radojinskom, Zlatarskom jezeru, recimo Vraneša, Orlova stena, Savina stolica i danas idemo na neizostavne meandre Uvca i vidikovce u kanjonu Uvačkog jezera. Takođe, uključeni smo i u malo avantura: idemo na rafting na Lim, išli smo na kajak na Zlatarsko jezero, a posećujemo i destinacije kulturnih sadržaja, kao što je manastir Dubnica, išli smo u Štitkovo etno selo, a posetili smo i manastir Mileševu“, rekao je potpredsednik Srbije za mlade, Darko Gavrilović.\nPored divnih predela koje su posetili, ova organizacija je najavila dalju saradnju sa Kancelarijom za mlade u Novoj Varoši.\nPre dva meseca, započet je projekat „Mladi u tirističkoj industriji“, kako bi naše mlađe sugrađane podstakli na veće interesovanje i uključenje u turističke tokove, a najavljena je i realizacija novog projekta pod nazivom „Akademija omladinskog turizma“.\n„Projekat je sa sličnom tematikom, s tim što će centralni događaj biti edukativni na Goču, ali ljudi iz ove opštine će takođe biti uključeni, kao i Kancelarija za mlade. Mislim da kroz tu edukaciju, koliko smo mi uspeli da uočimo, mladi su željni da pokrenu neki svoj posao u turizmu i to najviše kroz organizaciju nekih tura, sadržaj aktivnog odmora, ali i kroz ponudu smeštajnih kapaciteta. Oni bi želeli da se uključe, ali informacije su u suštini najbitnija stvar, zato smo mi upravo i izabrali ovu destinaciju da radimo te treninge, koji su u junu realizovani“, napominje Gavrilović, analizirajući interesovanje mladih novovarošana u okviru junskog projekta.\nMladi iz ove organizacije nisu mogli da se opredele koji turistički obilazak je ostavio najveći utisak na njih, ali jedan od najlepših doživljaja je prema njihovim rečima dočekivanje izlaska Sunca na najvećem vrhu Zlatara – Golom brdu, koje su i sami preporučili svim posetiocima kao neizostavan deo prirodne lepote ovog mesta.


Mičel dobio zadatak da promeni politiku SAD | Skandalozno\nPomoćnik američkog državnog sekretara za Evropu i Evroaziju Ves Mičel zagovara podršku SAD eventualnom dogovoru Beograda i Prištine o “razmeni teritorije” ili “korekciji granica”, piše američki portal Bazfid (BuzzFeed.News.com) uz ocenu da je reč o zaokretu u politici Vašingtona.\nU tekstu se ističe je Mičelu poveren zadatak da promeni politiku SAD u istočnoj Evropi radi suprotstavljanja Rusiji na tim prostorima.\nPriča o korekciji granice ili razmeni teritorije, kako se navodi, godinama nije bila tema za Amerikance zbog zabrinutosti da bi menjanje granica na Balkanu donelo veće nasilje na Kosovu, kao i da bi to osnažilo druge u regionu da pokušaju isto.\nNavodeći da predsednik Srbije Aleksandar Vučić odavno zagovara politiku razmene ili podele, portal ističe da Mičel nije jedini koji signalizira da bi podržao takav dogovor, već da je to prethodno javno rekao savetnik predsednika SAD za nacionalnu bezbednost Džon Bolton.\nI Mičel se tu, navodi se, ne smatra najodgovornijim za zaokret u američkoj politici, ali je njegov mandat označio promenu kada je reč o tome koliko ozbiljno se ova ideja shvata.\n“Sa dolaskom Mičela, Amerika se intenzivnije angažuje na Balkanu kako bi se suočila sa aktuelnim izazovima u regionu. Čini se da su SAD spremne da saslušaju opcije obe strane o tome kako ići napred i konačno postići dogovor koji će regionu doneti dugoročnu stabilnost”, naveo je neimenovani kosovski diplomata za BazFid.\nDiplomatski izvori kažu da su SAD poručile Kosovu da je vremenski okvir za postizanje dogovora ograničen i da sama Priština shvata da je sadašnja situacija – u kojoj Srbija odbija da prizna nezavisnost – neodrživa.\nU tekstu se podseća na Mičelovu izjavu od juna kada je rekao da se na granicama istočne Evrope dramatično intenzivira strateško rivalstvo te da je prioritet SAD da proveri rusku agresiju.\nNeki misle da Mičel koristi ideju o mogućoj razmeni teritorija oko Kosova za geopolitičko suprotstavljanje Rusiji.\nAko se ova neodrživa situacija reši sama od sebe, kako se veruje, Rusija bi imala jednu priliku manje da podstiče razdor, navodi se u tekstu.\nČarls Kapčan, saradnik američkog nevladinog Saveta za međunarodne odnose, kaže da je strategija Rusije da se ubaci u aktuelne kontroverze u regionu i da izazove nestabilnost.\nMoskva, dodaje, održava snažne veze sa Srbijom delom i zato što je Beograd još uvek uvučen u sporu sa Prištinom što mu blokira put ka Evropi.\nAko se ukloni prepreka i Srbija vidi mapu puta ka članstvu u EU i NATO bilo bi to, smatra Kapčan, odlučujući korak da se obuzda Kremlj.\nU tekstu se navodi i da neki veruju da je podela poziv na novi haos zbog čega to upravo i ruski predsednik Putin zagovara.\nPortal prenosi i izjavu kosovskog premijera Ramuša Haradinaja da neprotivljenje Moskve tom planu predstavlja dokaz zašto podela nije rešenje.\nBudite prvi sa komentarom na članku "PREOKRET: Ves Mičel dobio zadatak da promeni američku politiku na Balkanu zbog Rusije?!"


Visoki zvaničnici Melka držali govore pred zastavom OVK - IndeksOnline.rs\nNaslovna PLANETA Visoki zvaničnici Melka držali govore pred zastavom OVK\nVisoki zvaničnici Melka držali govore pred zastavom OVK\nBEČ – Visoki zvaničnici Melka, među kojima i gradonačelnik tog austrijskog gradića Patrik Štrobel, učestvovali su na manifestaciji koju je albanska dijaspora organizovala u tom mestu koristeći zastave OVK.\nŠef Slobodarske partije (FPO) u Melku Tomas Gruber naša se tako na fotografijama na kojima se vidi i Štrobel, ali i odbornici Socijaldemokratske partije i Zelenih kako sa konzulom tzv. Kosova iz Štutgarta Imerom Ladrovcijem, te ambasadorom Albanije u Austriji Rolandom Bimom, stoje isped zastave OVK.\nFotografija je nastala sredinom meseca na završnom skupu “Olimpiada”, istoimenog udruženja koje je registrovano kako bi se navodno bavilo zalaganjem za uspostavljanje razumevanja među kulturama.\nJednom godišnje to udruženje organizuje “Olimpijadu” za albansku decu iz cele Evrope, koja se okupljaju u Melkuu kako bi se takmičila u sportskim disciplinama.\n“Odbornici SPO i Zelenih poziraju ispred zastave paravojne formacije OVK, koja je predmet istrage Tribunala u Hagu, zbog kršenja ljudskih prava i ratnih zločina”, naveo je Gruber.\nIz udruženja “Olimpijada” proučuju da su optužbe FPO apsurdne, jer se na slici, oko grba OVK, nalaze “Fehmi i Dževa Ladrovci, koji su oslobodilački borci, nisu ratni zločinci i koji su se borili za svoj narod”.


Erdogan: Turska nije predjelo za nemačke izbore - Sputnjik Srbija\n04:37 15 Jun 2021\nErdogan: Turska nije predjelo za nemačke izbore\n23:20 06.09.2017 Preuzmite kraći link\nTurski predsednik Redžep Tajip Erdogan ponovo je danas pozvao Evropsku uniju da odluči da li želi da nastavi pregovore sa Turskom o članstvu u EU ili da ih okonča.\nOn je povodom nedavne debate nemačke kancelarke Angele Merkel i njenog protivnika na predsetojećim izborima Martina Šulca o tome kako da se ponašaju prema Turskoj kazao da neće dozvoliti da Turska bude „predjelo“ za izbore u Nemačkoj niti za bilo koju drugu državu EU, prenosi AP.\nKojem će se Turska prikloniti carstvu?\n„Na EU je da preduzme naredni korak. Ili da održi obećanje i otvori poglavlje u pretpristupnom procesu ili moraju da kažu da ne žele da nastave razgovore sa Turskom. Ukoliko niste u mogućnosti da tolerišete turske odnose sa EU —izađite i recite i uradite ono što je neophodno“, rekao je Erdogan u obraćanju članovima svoje stranke.\nErdogan je apelovao na Turke koji žive u Nemačkoj da ne glasaju za stranke koje je opisao kao „turske neprijatelje“, aludirajući na stranke Merkelove i Šulca.\nIstovremeno, on se zapitao kako će političari koji ga kritikuju tokom predizborne kampanje moći da ga nakon izbora pogledaju u oči.\n„Stil politike koja se vrti oko mene nije od koristi evropskim zemljama. Kako će oni sutra da me pogledaju u oči“, zaključio je Erdogan.


Višnjić je dekan Medicinskog fakulteta već 12 godina, odnosno pet mandata, a u ovoj naučno-obrazovnoj instituciji zaposleno je devet članova uže i šire familije. Pojedini od zaposlenih rođaka nisu kvalifikovani za radno mesto koje su dobili.\nProfesor Čedomir Čupić, član Upravnog odbora Agencije za borbu protiv korupcije, kaže za „Blic” da dok Agencija ne donese konačnu odluku ne želi da komentariše konkretan slučaj, ali dodaje da „principijelno ko god je zaposlio familiju on je u sukobu interesa”.\n- To je pitanje nepotizma, sukoba interesa, jednostavno, zloupotreba položaja. To ne bi smelo da se događa - poručuje Čupić.\nNaš sagovornik dodaje da postoje izuzeci ukoliko je neko zaposlen zaista na osnovu sposobnosti, ali u svakom drugom slučaju čak i da je raspisan konkurs na kome je rođak prošao, a uslovi su takvi da odgovaraju samo tom kandidatu, odnosno članu porodice, reč je o zloupotrebi.\nDekan Višnjić je u izjavi za „Blic” rekao da su mu sin, ćerka i zet zaposleni na osnovu konkursa i da je reč o sposobnim ljudima. Međutim, za ostatak porodice, sestru, brata i majku zeta nije čak ni bilo konkursa, što je i sam priznao.\n- Za sva mesta u državnim organima i državnim institucijama mora da bude konkurs. To su mesta koja se finansiraju iz budžeta i niko nema pravo da zapošljava bez konkursa - objašnjava Čupić.\nOn dodaje da se broj mandata dekana rešava statutima fakulteta, ali da „dobar običaj koji važi na Univerzitetu poštuje - dva, eventualno tri mandata”.\nTokom svog decenijskog mandata dekan je „unapređivao“ rad fakulteta. Osnovao je Visoku medicinsku školu u okviru fakulteta da bi prva svršena generacija 2006. godine shvatila da im diplome nisu validne jer nije bilo odgovarajuće dozvole za rad Visoke škole. Medicinski fakultet je imao saglasnost nadležnih organa za studijsku grupu medicina na engleskom jeziku, međutim, pokrenute su grupe i za stomatologiju i farmaciju koje nisu imale dozvolu. Prema saznanjima „Blica”, upisivani su studenti od kojih deo nije ni položio kvalifikacioni ispit.\nMedicinski fakultet u Nišu dobija najsavremeniju laboratoriju za genetska istraživanja


Aktuelno, 16 juli 2019 page 1\nutorak 16 juli 2019\nSAD: Međusobne optužbe Demokrata i Republikanaca zbog prenatrpanosti migrantskih centara na granici\nBihać: Demineri "očistili" sumnjivu površinu veličine 25 fudbalskih terena\nDeminirana lokacija se nalazi iznad rijeke Klokot koja napaja grad Bihać pitkom vodom i od izuzetnog je značaja za stanovnike navedenog područja.\nPotpredsjednica Vlade FBiH i ministrica finansija Jelka Milićević pojasnila je da je sva imovina kompanije Aluminij pod hipotekom, pa zbog toga stečaj kao proces nije moguć.\nDirektor Odjela za Evropu i Centralnu Aziju organizacije Human Rights Watch Hugh Williamson (HRW) danas je pozvao Frontex da poduzme adekvatne korake na granici Hrvatske sa BiH, nakon što su hrvatske vlasti "potvrdile da provode operacije" nasilnog vraćanja migranata na toj granici.\nOdgovor Kine na prodaju američkog oružja Tajvanu. Neće poslovati sa tim kompanijama\nKineska vlada i kompanije neće poslovati s američkim kompanijama angažovanim u prodaju naoružanja Tajvanu, izjavio je u ponedjeljak portparol kineskog Ministarstva vanjskih poslova.\nU najnovijem Mostu Radija Slobodna Evropa razgovaralo se o tome kakav je odnos prema migranatima i izbjeglicma u Bosni i Hercegovini i Srbiji.\nRouhani: Ako se SAD vrate u nuklearni sporazum Iran je spreman razgovarati\nIran je spreman razgovarati sa Sjedinjenim Američkim Državama ako Washington ukine sankcije i vrati se nuklearnom sporazumu iz 2015. godine, poručio je iranski predsjednik Hassan Rouhani.\nFukuyama za Glas Amerike: "Društvo bez tolerancije je formula za beskonačni konflikt"\nRuski servis Glasa Amerike razgovarao je naučnikom koji je prije trideset godina potresao svijet svojim esejom "Kraj istorije?".\nEU uvela sankcije Turskoj zbog traganja za gasom na teritoriji Kipra\nU subotu ukop 86 žrtava ratnih zločina iz Prijedora i Kotor Varoši\nSAD: Najavljene masovne racije na imigrante - gotovo neprimjetne


DS: Peticija za dozvolu parkiranja - Ritam Grada - vesti Kragujevac\nNaslovna Politika DS: Peticija za dozvolu parkiranja\nDS: Peticija za dozvolu parkiranja\nGradski odbor Demokratske stranke zajedno sa građanima naselja Grošnica, Veliko Polje i Ćava organizovao je juče potpisivanje peticije za dozvolu automobilima i kamionima da se parkiraju u krugu FAS-a u Grošnici. Demokratska stranka već duže vreme ukazuje na problem sa parking prostorom u ovom delu grada, posle izgradnje parka FAS-ovih dobavljača.\nPoslovnom politikom FIAT-a jedino zaposleni koji voze automobile ovog proizvođača mogu da se parkiraju u krugu fabrike, ostali moraju da parkiraju svoja vozila van ograde. Kako u ovom naselju nema izgrađenih parkinga za vozila, radnici i gosti fabrika parkiraju se na trotoaru u glavnoj ulici i u sporednim ulicama koje trotoare nemaju.\n– Pokretanjem ove peticije zahtevamo da se dozvoli parkiranje svima u krugu FAS-a. Peticiju ćemo uputiti Ministru privrede, gradonačelniku i generalnom direktoru FAS-a. Želim da iskoristim ovu priliku da istaknem i problem kamionskog saobraćaja za FAS i kooperante. Ugovorom između FAS-a i Republike Srbije predviđena je izgradnja „Južne obilaznice“ koja bi rasteretila saobraćaj u gradu i teške kamione usmeravala direktno u fabriku. „Južna obilaznica“ značila bi i rasterećenje ovog dela grada. Nažalost, ova vlada nije uradila ništa da se projekat nastavi i realizuje do kraja. Sve je ostalo na obećanjima – istakao je Marko Janković, predsednik Resornog odbora Demokratske stranke za infrastrukturu.\nU DS-u ističu da će se u narednom periodu zalagati da se realizuje ovaj projekat kako bi na prvom mestu bila ispunjena obaveza Republike iz ugovora, a na drugom mestu pomogli građanima Kragujevca i FAS-u da lakše funkcionišu u svakodnevnom životu i radu.\nPrethodni članakURS: Društveno odgovorna vlada, a ne vlada koja štedi na građanima\nSledeći članakPrva pobeda odbojkašica Radničkog u 2014.\nBoban Feb 27, 2014 u 15:18\nKoliko peticija je izneseno na skupstini? Koloko je realizovano? cisto prikupljane podataka gradjana.. Bruka i sramota…\nizadji i bori se Feb 28, 2014 u 18:53\nnajlakse je kritikovati iz fotelje,izadjite i borite se,ovi bar nesto pokusavaju za razliku od ostalih


Niška televizija » Protest malih akcionara „Srbija turista“\nObjavljeno 22.03.2014. 17:58\nPredstavnici malih akcionara preduzeća „Srbija turist“ protestovali su danas u centru grada, ispred Hotela „Ambasador“. Osnovni razlog nezadovoljstva jeste tvrdnja advokata da mali akcionari ne polažu nikakvo pravo na deo novca stečen prodajom imovine preduzeća, rekao je Obrad Milojević, predsednik Udruženja malih akcionara „Srbija turist“.\nPredstavnici Udruženja protestuju zbog, kako kažu, nezakonitih, odluka o prodaji hotela u sastavu preduzeća, ali i zbog naknadnog odobrenja skupštine o već sprovedenim hipotekama.\nUkoliko se nadležni ponovo ogluše o njihove zahteve, mali akcionari će, u skladu sa zakonskim odredbama, zatražiti naplatu 15% od dela sume koja je dobijena prodajom motela „Medijana“ i „Srbija“ u Niškoj banji kao i lokala u prizemlju Hotela „Ambasador“, istakao je Zlatko Nečevski, jedan od predstavnika malih akcionara.\nPredstavnici maliha akcionara apeluju i na gradske vlasti da se uključe u rešavanje njihovog problema.\nIzgradnja socijalnih stanova teče po planu


BTC $41.989 -0,90%\nETH $3.126 -1,10%\nBNB $468 -0,67%\nSOL $137 -3,04%\nVlada Južne Koreje testiraće blokčein tehnologiju u sistemu onlajn glasanja, zakazanu za decembar ove godine\nVlada Južne Koreje razmatra uvođenje blokčein tehnologije za elektronski način glasanja, kako izveštava ZDNet 28. novembra.\nMinistarstvo nauke i ICT-a i Nacionalna izborna komisija (NEC) planiraju zajedničko testiranje blokčein tehnologije u sistemu onlajn glasanja. Probni period je zakazan za sledeći mesec i biće sproveden od strane korejske agencije za internet i bezbednost (KISA) zajedno sa seulskim udruženjem za blokčein tehnologiju (National University's Blockchain Society).\nU članku se navodi da će blokčein tehnologija biti sprovedena u cilju “autentifikacije birača i čuvanje rezultata”, navodeći:\n“Glasanje će biti sprovedeno preko mobilnih i personalnih računara. Podaci će biti sačuvani na distribuiranoj mreži i svi glasači će biti u mogućnosti da gledaju tok glasanja.”\nPrateći probu, NEC će odlučiti da li će uvesti ovaj sistem onlajn glasanja, napominjući da će veštačka inteligencija (AI), količina podataka i internet stvari (IoT) biti dodavani kako bi se nadograđivao sistem glasanja.\nSličan sistem glasanja preko mobilnih telefona, bio je planiran za izbore u Zapadnoj Virdžiniji, kako je izvestio Cointelegraph 27. septembra. Prateći izbore početkom novembra, državni sekretar primetio je da je 144 vojnika koji su u inostranstvu, uspešno popunili svoj listić onlajn preko blokčein platforme Voatz.\nU maju, Cointelegraph je objavio analizu potencijalnog korišćenja blokčein tehnologije za izbore.\nOve godine nekoliko zemalja širom sveta najavilo je razmatranje o uvođenju blokčein sistema za glasanje, kao što su to učinili Ukrajna, Katalonija, i japanski grad Tsukuba. U junu, švajcarski grad Zug, poznatiji kao “kripto dolina”, sproveo je ovaj način glasanja na nivou opštine, kako je pisao Cointelegraph 9. juna.


Prošlo je 20 dana od početka krize. U fokusu države, naravno, i dalje je zdravstveni aspekt. Donete su određene mere i za privredu, ali privrednici očekuju još. Kada mogu da očekuju najavljenu podršku?\nBitka koja nam predstoji jeste bitka za očuvanje likvidnosti posebno najosetljivijih i najmnogobrojnijih mikro malih i srednjih preduzeća i preduzetnika i borba za očuvanje radnih mesta. Koliko u tome budemo uspešni, koliko brzo budemo pravovremeno i na pravi način reagovali danas, koliko sada budemo sačuvali ekonomsku bazu, toliko ćemo sutra, kada ovo prođe, imati čvršću osnovu i veće šanse za relativno brz oporavak.\nU želji da kompanijama u tome pomognemo, a državi da olakšamo u upravljanju krizom, Privredna komora Srbije je, na osnovu preporuka reprezentativnih kompanija i mišlјenja renomiranih konsultantskih kuća, Vladi dostavila svoj predlog prioritetnih mera. U komunikaciji sa Predsednikom Republike, Vladom Srbije, nadležnim ministarstvima radimo na razradi tih mera da bismo za desetak dana, došli do ozbiljnog paketa podrške koji će biti najbolji odgovori na potrebe privatnog sektora.\nPrivrednici očekuju i priželjkuju poreske olakšice, poput delimičnog smanjenja i prolongiranja plaćanja poreskih nameta ... Šta je najrealnije očekivati?\nPosle smanjenja referentne kamatne stope NBS na 1,75 odsto i uvođenja moratorijuma na otplatu kredita, iskustvo drugih zemalja, realne potrebe privrede i preporuke međunarodnih finansijskih institucija upućuju da sada dolaze na red mere državne intervencije koje su iz domena fiskalne politike. Naš, odnosno stav privrede je da bi u tom paketu trebalo da bude bar tri seta mera: one koje će doneti poslodavcima poresko rasterećenje, zatim pokriće dela troškova iz državnih fondova za naknade zarada zaposlenih (posebno obaveza prema zaposlenima koji zbog smanjenja obima poslova ne rade i obolelih) kao i povoljne kredite za likvidnost kompanija.\nNa uobličavanju tih mera radimo sa prevashodnim ciljem da sačuvamo što više kompanija, da što više fabrika nastavi da radi, da što manje ljudi izgubi posao, kako bismo nakon izlaska iz epidemije imali realnu osnovu, da se, i uslovima nikad nepovoljnije situacije u globalnom okruženju, naša privreda što pre oporavi.\nPredsednik Vučić je rekao da će deo krize pokriti država, a deo da moraju privatnici sami. Šta to znači?\nTeret ove krize moraće da podnesu svi – i država i banke i privreda i na kraju itekako će ga osetiti i zaposleni. Globalna ekonomska kriza izazvana korona virusom značajno je drugačija od finansijske krize iz 2008. godine. Ovoga puta se bankarski sektor i veliki privredni sistemi i u svetu još dobro drže – likvidni su i uz očuvanje likvidnosti banaka i velikih kompanija, problem, čije rešavanje i mi ciljamo, zapravo je u dvorištu malog biznisa.\nNajveći izazov je da se obezbedi likvidnost ovog dela privrede i očuva što više radnih mesta, jer mikro, mala i srednja preduzeća u većini država zapošljavaju najveći broj ljudi. Da bismo izbegli depresiju, sa udruženjem banaka i vladom razgovaramo o kreiranju adekvatne kreditne garantne šeme za podršku privredi, kako bi i banke i država zajedno preuzele i podelile razuman rizik podrške i kreditiranja kompanija.\nSvakodnevno ste u kontaktu da privrednicima. Koji deo se najbolje drži, a ko trpi najveću štetu?\nNema te kompanije i privredne grane koja direktno ili indirektno, više ili manje već nije osetila krizu. Na udaru su se prvo i do sada najviše našli turizam, čiji je biznis i u svetu i kod nas potpuno stao, ugostiteljstvo, putnički saobraćaj i mali uslužni biznisi. Sa širenjem zaraze i uvođenjem vanrednih mera svih država radi zaštite svojih granica i stanovništva, počela je značajno da trpi i prerađivačka industrija. Teže nabavlja sirovine i repromaterijale ili to čini uz veći utrošak i vremena i novca, najveći kupci na globalnom ili evropskom niovu obustavljaju rad i privremeno zatvaraju pogone, smanjuju proizvodnju... Ako su, recimo giganti automobilske industrije zatvorili vrata svojih fabrika, to je problem za hiljade i hiljade njihovih dobavljača u svetu.\nSa druge strane, u Srbiji domaća maloprodaja i veleprodaja životnim namirnicima i robom široke potrošnje, fabrike hrane i sredstava za higijenu, transport robe, farmacija i proizvođači sredstava za zdravstvenu zaštitu u ovom trenutku su značajno povećali svoju proizvodnju i promet. Posmatrano na srednji ili duži rok, ako dođe do gubitka radnih mesta i samim tim pada tražnje, i oni će početi da osećaju veće posledice.\nS tim u vezi, da li će biti i donošene i sektorske mere ili će se ići na linearne, poput moratorijuma na otplatu kredita?\nRadimo na tome da paket podrške sa kojim država izađe bude što je moguće bolje odmeren, prema realnim potrebama privrede u celini i pojedinačnih sektora, kombinacijom i lineranih i mera sektorske podrške, koji će nam omogućiti da najbrže moguće saniramo što više posledica po privredu u celini i najugroženije proizvodne i uslužne sektore i grane privrede.\nKoliko je država finansijski sposobna za pomoć privredi?\nUz to što nam je na rafovima prodavnica 80 odsto prehrambene robe proizvedene u Srbiji, što imamo dovoljno hrane i za domaće potrebe i za izvoz i struje iz domaće proizvodnje, što nam i cena uvoznih energenata ide na ruku, naša najveća startna prednost sa kojom smo kao država i ekonomija ušli u borbu sa korona virusom, jesu svakako stabilne javne finansije - uspešno sprovedena fiskalna konsolidacija i postignuta makroekonomska stabilnost u proteklom periodu.\nTo vladi, kretorima ekonomske politike za naredni period daje značajno veći manevarski prostor nego da su u proteklom periodu mere stabilizacije izostale ili da su prolongirane. Pre svega mogućnost, da osim što finansira prevenciju, zaštitu stanovništa i lečenje obolelih od korona virusa, ostvaruje svoju socijalnu funkciju, sanira i ekonomske posledice i po građane i po privredu.\nEkonomisti kažu da ove godine umesto 4 odsto treba očekivati rast od 2 odsto. Stručnjaci iz sveta tvrde i da ćemo ekonomske posledice osećati 3 godine. Koje su vaše procene?\nMada je zaista teško i nezahvalno sagledati dubinu, štetu i trajanje krize, jasno je da je globalna recesija neizbežna. Najjača evropska ekonomija i naš glavni spoljnotrgovinski partner - Nemačka, zvanično je izašla sa procenom pet odsto pada bruto domaćeg proizvoda u ovoj godini. Ono što ohrabruje je najnovija, MMF-ova prognoza da bi proizvodnja globalno mogla da se oporavi već naredne godine.\nKoliko dugo ćemo trpeti ekonomske posledice i koliko će nas to koštati, pre svega zavisi koliko dugo se budemo suočavali sa korona virusom, od sposobnosti i brzine kojom će se svet i svaka zemlja pojedinačno izboriti sa pandemijom. Po optimističkom scenariju zdravstvena kriza u svetu mogla bi da se završi do juna, dok pesimističke procene govore da bi zaraza mogla da potraje i do 18 meseci, vraćajući se u nekoliko talasa. U tom slučaju, svakako da bi posledice po globalnu ekonomiju bile dugoročne – ne samo kroz smanjenje proizvodnje i privrednog rasta, već i kroz korenite promene navika zaposlenih i potrošača.\nNBS bankama obezbedila još 25,2 milijarde dinara LIKVIDNOSTI\nŠta poručujete privrednicima u ovom momentu. Kako da se ponašaju, reaguju...?\nPre svega, želim da im odam priznanje: da su njihova borba, napori koje ulažu da proizvode i pružaju usluge i u ovim okolnostima, poslovna snalažljivost, fleksibilnost i odgovornost koji su do sada pokazali zaista zadivljujući. Kao i u nedeljama za nama, i ubuduće mogu da računaju, iz sata u sat, na maksimalnu i najoperativniju podršku Privredne komore Srbije, celog komorskog sistema sa 17 regionalnih i gradskih komora, kao i mreže predstavništava i naših kontakata u zemlji i inostranstvu.\nPonoviću, uz zaštitu života građana na čemu država i medicinska struka lavovski rade, nema važnijeg posla u ovim danima i nedeljama koje nam predstoje od pomoći privredi da nastavi da funkcioniše, da sačuva što više ljudi i radnih mesta, da iz ovoga izađe sa što manje i finansijskih i ljudskih gubitaka, što je moguće manje oštećena.\nIstovremeno apelujem na naše privrednike, ma koliko im danas bilo teško, da, u skladu sa mogućnostima, iskažu maksimalnu solidarnost i zajedništvo i prema zajednici i prema zaposlenima i međusobno, da sačuvaju poslovne veze zarad prevazilaženja aktuelnih problema i što bržeg oporavka u mesecima koji dolaze.


U Subotici do sada preko programa javnih radova odobreno 29 projekata – RTV Panonija\nHomeVestiU Subotici do sada preko programa javnih radova odobreno 29 projekata\n26/05/2018 Redakcija RTV Panonija Vesti, ZZ 0\nGerontološkom centru u Subotici je u okviru programa javnih radova odobreno dva projekta u ukupnom iznosu od milion i 210 hiljada dinara. Posao je na ovaj način dobilo devet nezaposlenih lica. Za 12 godina, koliko je uključen u programe javnih radova Gerontološki centar je realizovao 23 projekta čija vrednost prelazi 50 miliona dinara.\n„Sva lica medicinske struke, negovatelji ili majstori su posle javnih radova zaposleni u Gerontološkom centru. Mislim da je to veoma važno, jer su zaposleni na neodređeno vreme“, ističe Nenad Ivanišević, direktor Gerontološkog centra Subotica.\nU Subotici je ove godine preko programa javnih radova odobreno 29 projekata, preko kojih će posao dobiti 74 nezaposlena lica. Radi se pre svega o osobama sa invaliditetom i o teže zapošljivim licima.\n„Podneto je mnogo više prijava nego što ima sredstava, ali pošto su pred nama javni radovi koje će raspisati grad Subotica, predpostavljam da će se preko toga zadovoljiti i potrebe onih koji su konkurisali za javne radova a sada nisu prošli, a i potrebe za većim brojem onih koji su prošli“, objašnjava Dušan Torbica, direktor Filijale NSZ u Subotici.\nPlan Nacionalne službe za zapošljavanje je da se ove godine kroz programe javnih radova obuhvati preko 7 hiljada nezaposlenih lica. Cilj ovog programa ali i svih drugih mera aktivne politike zapošljavanje je da se stopa nezaposlenosti u Srbiji približi evropskom proseku.\nBudžet za realizaciju programa i mera aktivne politike zapošljavanja je najveći u poslednjih godina. Nacionalna služba i Vlada Srbije su za tu namenu izdvojile 3 milijarde i 650 miliona dinara, dok poseban budžetski fond za osobe sa invaliditetom iznosi dodatnih 550 miliona. Pored toga će i 115 Lokalnih samouprava u Srbiji iz svojih budžeta izdvojiti oko 580 miliona dinara, što će dodatno popraviti trenutno vema pozitivnu sliku na srpskom tržištu rada.


DEČJI „SMOKI SMOKIĆ“ MARATON: Klinci trče oko „slonare“ kad se vreme prolepša – Sportexpress\nDEČJI „SMOKI SMOKIĆ“ MARATON: Klinci trče oko „slonare“ kad se vreme prolepša\nU Beogradskom zoološkom vrtu 27.04.2017. najavljen je 24. Smoki Smokić Dečiji maraton, ali ne i vreme njegovog održavanja.\n– Smoki Smokić dečiji maraton zamišljen je kao uvertira Beogradskog maratona i održava se sedam dana pre njega, a ove godine smo ga odložili zbog Uskrsa i nepovoljnih vremenskih uslova. Nažalost, prognoza Hidrometeorološkog zavoda za subotu 29. aprila nije povoljna. Velika je mogućnost za kišu i u nedelju 30.04. takođe – tako da smo u dogovoru s našim partnerima u organizaciji – Beogradskim zoo vrtom i Sekretarijatom za obrazovanje i dečiju zaštitu Beograda odlučili da danas Dečiji maraton samo najavimo, a da ga održimo kada se za to steknu povoljni vremenski uslovi – rekao je na susretu s medijima Dejan Nikolić direktor Beogradskog maratona. U dosadašnjoj istoriji Dečijeg maratona kroz kvalifikacije prošlo je preko 385 000 mališana što je prepoznato i od strane Evropske atletike koja je ovaj projekat podržala kao izuzetno značajan za razvoj atletskog sporta u ovoj uzrasnoj kategoriji. Organizacija Dečijeg maratona deo je misije Beogradskog maratona da obuhvati što šire kategorije stanovništva da počnu da se bave rekreativnim sportom – zaključio je Nikolić.\n– Ono što je za Beograd „veliki“ maraton, za nas u Beogradskom zoo vrtu to je dečiji maraton i to već 24 godine. Staza oko slonare je spremna, slonica Tvigi koja je ispratila sve dosadašnje male maratonce takođe je spremna, tako da će najlepša manifestacija u našem vrtu moći da se održi čim vreme dozvoli – rekao je Srboljub Aleksić, direktor Beogradskog zoo vrta.\nKao i svake godine u organizaciji ove manifestacije, kako kvalifikacija u beogradskim dečijim vrtićima, tako i završnog takmičenja, ključnu ulogu ima Sekretarijat za obrazovanje i dečiju zaštitu Beograda.\n– Dečiji maraton je najbolji primer koliko grad Beograd posvećuje pažnju pravilnom razvoju najmlađih sugrađana. Oni u Beogradskom zoo vrtu dobijaju veliki komad prirode, dobijaju priliku da se druže i da upoznaju takmičarski duh – rekao je Saša Tomašević iz Gradskog sekretarijata za obrazovanje i dečiju zaštitu, dodavši da je ove godine u kvalifikacijama učestvovalo između 15.000 i 16.000 mališana. Na finalno takmičenje dolaze najbrža deca iz beogradskih vrtića, tako da će Smoki Smokić Dečiji maraton biti prava Liga šampiona za njih.\nNa završnoj priredbi, pored najboljih u svojim vrtićima, učestvovaće i mališani s posebnim potrebama, među kojima će biti i Pavle Pavlović, koji je došao na konferenciju za štampu.\n– Zahvaljujem organizatorima što i naša deca učestvuju u najlepšoj manifestaciji u našem gradu. Oko dvadeset mališana dobiće priliku da uživa zajedno s vršnjacima, a za razliku od ostalih svako od njih biće pobednik – rekao je Aleksandar Vujičić stručni savetnik Sportskog saveza osoba sa invaliditetom Beograda.\nUčesnici najlepše gradske manifestacije zaslužuju lepe nagrade a za to je, kao i oduvek, zadužen „Soko Štark”.\n– „Soko Štark” koji posluje u sastavu „Atlantik grupe” je uz Dečiji maraton od samog početka, biće to i ubuduće. Naš legendarni brend „Smoki” slavi ove godine 45. rođendan, naš ovogodišnji slogan je „svaki dan je rođendan” i svi učesnici 24. Smoki Smokić Dečijeg maratona dobiće „Štark” poklone – rekla je Radojka Ilić, brend menadžer „Soko Štarka”.\nMališanima koji su izborili pravo učešća na 24. Smoki Smokić Dečijem maratonu, ostaje da vredno treniraju dok se vreme ne prolepša ne bi li nadmašili rekord 230 m duge staze koji je s 36 sekundi prošle godine postavio Andrej Nikolić iz vrtića „Mala sirena” u Zemunu, da bi i oni jednog dana postali pravi sportisti poput Natalije Blagojević (rođena 2004), prvakinje Beograda u skoku uvis i Ognjena Milenkovića (rođen 2004) prvaka glavnog grada na 60 metara koji su prva sportska iskustva stekli upravo na Dečijem maratonu.\n← KAKAV GEST: Ibrahimović zbog povrede odbio 15.3 miliona evra\nSPREMA SE I ZA MUNDIJAL U RUSIJI: Mažić sudi na Kupu konfederacija →\nSAVIĆ POSLE GRČKE: Protiv Crne Gore će odlučiti psiha, a ne taktika!\njul 24, 2014 admin 0\nSREĆA U MILANOVCU: Zvezdi Kup Srbije za prvi trofej od 2008.\nŠPANOVIĆ: Šangaj usputna stanica do Ciriha\nmaj 16, 2014 admin 0


Jovanović pozvao Tadića da građanima kaže istinu o Kosovu - Klix.ba\n'Poraz jedne politike' Jovanović pozvao Tadića da građanima kaže istinu o Kosovu\n'Poraz jedne politike'\n26.11.2011. u 19:19\nLider Liberalno-demokratske partije (LDP) Čedomir Jovanović pozvao je danas predsjednika Srbije Borisa Tadića da građanima saopći istinu o porazu politike prema Kosovu koja je vođena godinama.\nJovanović je na tribini Preokreta u Novom Sadu kazao da je do 9. decembra, kada se u Bruxellesu odlučuje o kandidaturi Srbije za članstvo u Evropskoj uniji, neophodna demokratska građanska mobilizacija društva.\n"Mi smo strašno pogriješili na Kosovu. Mi smo 1989. godine otišli na Kosovo polje kao horda i s porukom da, ako i ne znamo da radimo, znamo da se bijemo. Krenuli smo ka nebu, a završili u najdubljoj rupi. To su činjenice koje treba jasno i glasno reći građanima Srbije", rekao je lider LDP-a, javila je Beta.\nJovanović je ocijenio da je evropska ideja u Srbiji do krajnosti kompromitirana, jer je postala alibi "za sve i svašta", dodavši da je zato neophodan dijalog u društvu u kojem će učestvovati i politički akteri i institucije i istaknuti pojedinci "zbog katastrofe koja nam se kontinuirano dešava godinama".\nJovanović je naveo da je zbog pogubne i neodgovorne politike koja se u Srbiji vodi i poslije 2000. godine Vojvodina došla u situaciju da je od najrazvijenijeg postala nerazvijeni region. "Moraju se uvažiti činjenice, među kojima je i to da se Vojvodina, koja počiva na evropskoj ideji, gubi i nestaje jer se mi kao društvo sve vrijeme obračunavamo s evropskom idejom", ocijenio je on.\nLider Socijaldemokratske unije Žarko Korać ocijenio je da je u Srbiji unazad 200 godina jedina konstantna ideologija nacionalistička. On je kazao da je preokret nužan jer se dospjelo u ćorsokak i u zemlji vlada strah i neizvjesnost „u kom pravcu se krećemo“.\nLider Srpskog pokreta obnove Vuk Drašković upozorio je da je preostalo svega nekoliko dana da se građanima kaže istina o kosovskom problemu, te da je alternativa preokretu ka evropskim integracijama zapravo preokret u 90-e godine. "Naš Preokret je apel i vapaj, ali i podrška Vladi i predsjedniku Srbije da hitno promijene gubitničku kosovsku politiku, kako barikade na Jarinju i Brnjaku ne bi postale barikade našem putu u Evropsku uniju", poručio je Drašković.\nDrašković je kazao da je jedini izlaz iz sadašnje situacije da se ustavna preambula koja govori o tome da je Kosovo neodvojivi dio Srbije proglasi neostvarivom, a time i neobavezujućom. "Suverenitet nad Kosovom izgubljen je 1999. godine i nije ga izgubio Tadić, već ondašnji režim koji je Srbiju gurnuo pod NATO bombe", rekao je Drašković.\nprije 2h 26m 45\nprije 23h 2m 74\nprije 23h 24m 117\nprije 5h 24m 235


Muzička manifestacija “Zetafon”\n03/12/2019, 19:00 KIC Zeta\nU utorak, 3. decembra u 19h, u Velikoj sali KIC-a “Zeta” počinje ovogodišnji „Zetafon“, treći po redu, koji organizuje KIC „Zeta“ u saradnji sa Sekretarijatom za kulturu i sport Glavnog grada Podgorice. Ideja ove muzičke manifestacije, od njenog nastanka, je afirmacija muzičkih stvaralaca iz Crne Gore, kao i interpretatora svih žanrova muzike.\nOve godine „Zetafon“ želi da podsjeti na velike hitove crnogorskih pjevača, koji su bili poznati van granica Crne Gore, nastalih 90-tih godina.\nMuzički kreator ove manifestacije, kao i prethodne dvije, je poznato estradno ime Zdravko Đuranović, koji sa KIC-om „Zeta“ ima višegodišnju i veoma uspješnu saradnju.\nU programu, učestvuju: Milan Otašević („Crveni karanfili“), Zoran Džiknić (Za ljubav našu“), Caki Boneštaj („Sine moj“), Jelena Boljević („Djevojačka sreća“), Igor Đurović („Još me peku suze tvoje“), Tanja Šeter („Za čast jedne Cetinjanke“), Dejan Perišić („Nina“), Ema Čivović („Neću ništa da ti dam“), Caki Kalač („Plava ženo prokleta“), Anita Popović („Marija“), Zdravko Đuranović („Princezo mala“), Andrijana Božović („Krila anđela“) i Edo Abdović („Čudna žena bješe Vera“). Gost večeri Esad Merulić, je trenutno jedan od hit pjevača u zemlji i regionu.\nIzvođače prati orkestar „Manjifiko“, a voditelj programa je Miomir Maroš. Za sve izvođače obezbijeđene su muzičke statue, koje su dar prijatelja muzičke manifestacije od Asocijacije dijaspore Crne Gore.


Došlo se do približno 95 odsto vakcinisanih od ukupno prijavljenih iz prioritetnih kategorija\nBojana Stojanovic | 04.03.2021\nPredsednica Vlade Srbije Ana Brnabić saopštila je da je do jutros protiv koronavirusa vakcinisano više od milion građana Srbije, uputivši još jednom poziv građanima da se prijave za imunizaciju, prenosi Anadolu Agency (AA).\nBrnabić je istakla da se Srbija približava broju od ukupno 1,6 miliona vakcinacija, istakavši da je time ispunjen cilj Vlade i da se došlo do približno 95 odsto vakcinisanih od ukupno prijavljenih iz prioritetnih kategorija.\n"Ovo je pravi trenutak da pozovem sve naše građane, svih starosnih dobi, da se prijave za vakcinaciju putem portala e-Uprave ili call-centara, jer sada krećemo u vakcinaciju i ostalog stanovništva pored prioritetnih kategorija", navela je ona, a objavila Vlada Srbije.\nOna je poručila da će predsednik Aleksandar Vučić i Vlada Srbije nastaviti da se bore za dobijanje vakcina, uz napomenu da se očekuje da sutra stigne još 500.000 doza kineske vakcine Sinopharm.\n"Sledećeg ponedeljka očekujemo kontingent Pfizerovih vakcina i očekujemo da uskoro dobijemo i ruske vakcine", navela je Brnabić, poručivši da će vakcina biti dovoljno.\nOna je upozorila na to da ovo nije kraj borbe protiv koronavirusa, jer prva doza vakcine ne znači potpunu zaštitu.\n"Imamo porast obolelih nakon prve doze zato što se ljudi opuste, ne nose masku i ne poštuju protivepidemijske mere. Važno je da ljudi zadrže disciplinu i nakon prve doze i to bar još dvadesetak dana. To će biti ključno u našoj borbi, jer je to jedini način da pobedimo koronavirus", poručila je predsednica Vlade.\npredsednica Vlade Srbije Ana Brnabić Srbija vakcinacija protiv koronavirusa


Udruženje građana “Memorijalna galerija bitke na Drini 1914” iz Banje Koviljače otvoriće u subotu 6. septembra proširenu muzejsku postavku u zgradi stare pošte u tom mestu.\nStpski vojnici u Prvom svetskom ratu\nPredsednik udruzzenja Žarko Ćosović rekao je danas da su za projekat uređenja postavke, kojom će obeležiti stogodišnjicu bitke na Gučevu, od Ministarstva kulture dobili 300.000 dinara.\nPrivremena postavka na površini od 68 kvadratnih metara otvorena je u septembru 2012. godine, a sada će galerija biti proširena na 110 kvadrata, sa dodatim eksponatima i neophodnom opremom i inventarom.\nU okviru svečanosti u subotu će biti predstavljena i knjiga “Dnevnik generala Mihaila Rašića”, komandanta Kombinovane divizije u borbama na Gučevu, koje je izdalo udruženje.\nPosetioci galerije i sada mogu videti brojne eksponate eksponate, fotografije, dokumenta, tekstove, kao i sačuvane predmete i oružja iz bitke na Gučevu, na početku Prvog svetskog rata.\nGučevska operacija vođena je u sklopu druge austrijske ofanzive na Srbiju, neposredno posle Cerske bitke u kojoj je srpska vojska odnela i prvu savezničku pobedu u Prvom svetskom ratu.\nTokom ratnih operacija 1914. godine centralni položaj srpskih snaga na planini Gučevo označen je kao kota smrti, a borbe, koje su počele 8. septembra, trajale su 55 dana.\nUdruženje građana “Memorijalna galerija bitke na Drini 1914”\nReditelj Dan Volman, gost Beogada: Ljubav bez melodrame i patosa\nksjhs Bitka na Drini, poznata je kao 'Krvarenje na Drini'. Vecna slava obicnim seljacima-vojnicima koji su uspeli da zaustave ofanzivu 5 i 6 A-U armije iako su bili prakticno bez municije i hrane za operativnu odbranu fronta.


Timošenko stigla u Berlin i počela lečenje : Nadlanu.com\nObjavljeno 8. mar 2014. / 22:04:30\nAvion sa Timošenkovom sleteo je sinoć posle deset sati po lokalnom vremenu na berlinski aerodrom "Šenefeld", odakle je u specijalnom vozilu odvezena na kliniku.\nPredsednik uprave klinike Karl Maks Ajnhojpl izjavio je da lekari žele da urade dijagnostiku i da će najkasnije u ponedeljak odlučiti da li je potrebna hirurška intervencija.\nPrema njegovim rečima, od poslednjeg puta kada je njeno stanje bilo pogoršano prošlo je pola godine i zato je potrebna dodatna procena njenog stanja.\nUkrinform navodi da će u početku lekari pokušati pacijentkinji da pomognu uklanjanjem hroničnog bola u ledjima, zbog kojeg ne može da se samostalno kreće, fizioterapeutskim metodama I terapijom medikamentima.\nAjnhojpl je rekao da će se Timošenkova nalaziti na klinici najmanje nedelju dana, nezavisno od toga da li će biti operisana.\nTimošenkova, koja je donedavno bila ne služenju zatvorske kazne zbog prekoračenja ovlašćenja, od maja 2012. Godine lečila je probleme sa ledjima u harkovskoj klinici po preporuci lekara “Šaritea”, koji su je poslednji put pregledali u Harkovu prošle godine u junu.\nFoto: Beta/AP Photo/ho/Charite Universitaetsmedizin Berlin


Kompjuterski virusi koštaju američke kompanije milione dolara\nSvetska privreda danas je u potpunosti zavisna od kompjutera. Ali sa porastom broja poslovnih informacija koje se razmenjuju putem interneta, njihova bezbednost postala je veoma krupno pitanje.\nKompjuterski virus koji se nedavno pojavio u američkoj državi Oregon, na severozapadu zemlje, preti vlasniku kompjutera da će mu svakih pola sata uništiti po jedan dokument ukoliko ne plati 10 dolara i 99 centi. Iako virusi više nisu novost, ovo je prvi koji pokušava da iznudi novac.\nVirusi su programi napisani da ometaju rad kompjutera - od preimenovanja dokumenata, preko prikazivanja neželjenih slika, do preuzimanja kontrole nad računarom. Hauard Kaningem je vlasnik firme MakroSistems, u Ferfeksu, nedaleko od Vašingtona, koja pruža usluge vlasnicima kompjutera:\n”Možete li da zamislite da vam nešto izbriše sva dokumenta napisana u Ekselu ili u Vordu? Ili da promeni njihov sadržaj u nešto nečitljivo? U tom trenutku to se ne može platiti dolarima. Za obnovu tih dokumenata iz njihovih kopija potrebno je vreme, i tu se javlja pitanje finansija.“\nA pitanje finansija svodi se na 67 milijardi dolara godišnje za američke kompanije - prema prošlogodišnjim podacima FBI-ja o kompjuterskom kriminalu. U istom pregledu kaže se da svake godine 2,8 miliona američkih kompanija doživi barem jedan incident u vezi sa bezbednošću kompjutera, uz prosečni gubitak od 24 hiljade dolara. Kompjuterski kriminal je finansijski košmar za biznise, ali se može sprečiti. Hauard Kaningem objašnjava kako:\n”Kao prvo, instalirajte novu verziju nekog dobrog programa za odbranu od virusa. To znači da svake godine morate da obnovite pretplatu. Nikada ne otvarajte elektronsku poštu od nekoga koga ne poznajete. Ne morate da otvorite baš svaki dodatak u svakoj poruci koja vam stigne.“\nAko ipak dobijete virus, Hauard Kaningem predlaže da instalirate najnoviju verziju nekog antivirusnog programa koji će identifikovati virus i uputiti vas kako da ga uništite.\nIako su virusi čest problem, odmah za njima slede programi zvani ”spajver.“ Neki od spajver programa mogu da kopiraju sve što kucate na tastaturi omogućavajući hakerima da kradu lozinke. Softverski gigant Majkrosoft predstavio je nov program za bezbednost interneta nazvan ”info kard,“ koji ukida potrebu kucanja imena korisnika i lozinke. Info kard će imati niz bezbednosnih funkcija za koje kompanija kaže da štite korisnikove privatne informacije.


Vesti online / Vesti / Srbija / "Ne izbegavamo dogovor, samo ne pristajemo na ponižavanje"\n"Ne izbegavamo dogovor, samo ne pristajemo na ponižavanje"\nPremijer Srbije Aleksandar Vučić kaže da je spreman u svakom trenutku da nastavi dijalog sa Prištinom, a novinarima je rekao da je i prošli put naša delegacija u Brisel otišla da se dogovara.\nOdluka o Srebrenici posle sednice SB UN: Aleksandar Vučić\n- Što se nas tiče možemo da ih nastavimo odmah. Mi nismo otišli tamo da izbegnemo dogovor ili s namerom da nešto ne potpišemo, već da napravimo dogovor dobar za naš narod, da napravimo kompromis - naglasio je Vučić.\n* "Šta god da kažemo, njihov odgovor je ne"\n* "EU i Priština ne znaju šta će sa ZSO"\n* "Cilj rezolucije o Srebrenici je da se Srbima okači etiketa genocid"\n* Podmuklo udaranje u leđa Srbije\nPonovio je da je delegacija Beograda spremna za razgovore i spremna za kompromisno rešenje.\n- Međutim nismo spremni da učestvujemo u nipodaštavanju i ponižavanju Srbije - naglasio je premijer u razgovoru s novinarima posle prijema koji je organizovan za decu s Kosova.\nVučić je istakao i da još nije doneo odluku o odlasku na obeležavanje 20 godina Srebrenice, i da će je doneti posle sednice Saveta bezbednosti za koju, kako kaže, Srbija još nije dobila poziv.\nJoš nema poziva od SB UN\nGovoreći o sednici Saveta bezbednosti na kojoj će 7. jula biti reči o predlogu o rezoluciji o Srebrenici, Vučić je rekao da je na sednicu pozvana Bosna i Hercegovina.\n- Ne znam kako će to izgledati, ali ni najmanje nisam oduševljen tim procesom. Ako me pitate šta je svrha svega toga, očigledno nisam dovoljno pametan - rekao je Vučić.\nUpitan kakav je stav Srbije o četvrtom predlogu rezolucije i da li je srpska vlada tražila objašnjenje zašto poziv za srpsku delegaciju još nije stigao, Vučić je odgovorio da je stav naše zemlje nepromenjen.\n- Od koga da tražim objašnjenje kada sam danas dobio poruku da su spremni da čuju primedbe Srbije, dva-tri dana pre sednice SB, a nas do sada nisu ništa ni pitali - rekao je Vučić.\nNe znam hoću li u Srebrenicu\nKada je reč o odlasku u Srebrenicu Vučić je rekao da će tu odluku doneti nakon sednice SB i u skladu sa situacijom u regionu, te primetio da će uvek biti onih koji će ga kritikovati kakvu god odluku da donese.\n- Želim da kažem da možda znam više od jednih i drugih, jer imam nešto bolji uvid u međunarodnu poziciju Srbije, situaciju u regionu, pitanju ekonomske i političke stabilnosti i Srbije i zemalja u regionu i u skladu i posle stavljanja rezolucije na dnevni red SB doneću odluku - poručio je Vučić.\nSRBIJA "Najlakše je reći 'Ne damo Kosovo'! A mi hoćemo da sačuvamo šta se sačuvati može"\nSRBIJA "Vučićeva odluka vredna svakog poštovanja, a Brajan Hojt Ji..."


Švedska podržava proces pridruživanja državne zajednice Evropskoj uniji\nSa beogradskim domaćinima švedska ministarka inostranih poslova Lajla Frejvalds razgovarala o budućnosti Kosova i evrospkim integracijama Srbije Crne Gore.\nPredsednik Srbije Boris Tadić i Lajla Frejvalds saglasili su se da za status Kosova mora da bude pronađeno rešenje koje će doprineti stabilnosti regiona, a šefica švedske diplomatije na sastanku sa premijerom Vojislavom Koštunicom ukazala je na potrebu pronalaženja kompromisnog rešenja i istakla da se moraju zaštititi osnovna ljudska prava u pokrajini.\nSvoje beogradske domaćine, Lajla Frejvalds podsetila je na obavezu pune saradnje sa Haškim tribunalom kao ključnim uslovom evropskih integracija, a prema saopštenju Vlade na sastanku Koštunice i Frejvaldsove istaknuto je da je Srbija spremna da ispuni svoje međunarodne obaveze prema Haškom tribunalu i naglašeno je da je to pre svega u interesu građana Srbije. Vicepremijer Miroljub Labus je u razgovoru sa ministarkom inostranih poslova Švedske izrazio uverenje da će Srbija do kraja godine imati potpisan Ugovor o stabilizaciji i pridruživanju sa Evropskom unijom i istakao da bi potpisivanje tog ugovora značajno poboljšalo ugled zemlje, stvorilo prostor za nove strane investicije i otvaranje novih radnih mesta.\nA ambasador Velike Britanije u Beogradu Dejvid Gauen izjavio je da treba veoma ozbiljno shvatiti upozorenje Saveta ministara Evropske unije da će pregovori sa Beogradom biti prekinuti ako se ne ostvari puna saradnja sa Haškim tribunalom i naglasio da sve zemlje Evropske unije očekuju skoro rešenje kada je u pitanju hapšenje haškog optuženika Ratka Mladića.